Myanmar Idol Season 3 Hlasak Zuamnak Ah Lai Ngaknu Ni Len Par Mawi Aa Tel – THE CHINLAND POST\nMyanmar Idol Season 3 Hlasak Zuamnak Ah Lai Ngaknu Ni Len Par Mawi Aa Tel\nSalai Ngun San Aung| 2018 May 16| Myanmar ram pumpi huap in tuahmi hlasak zuamnak Myanmar Idol Season 3 ah Lai ngaknu Ni Len Par Mawi @Nu Mawi cu Audition (fingrilh rilh thimnak) a awng cang i zuamnak chung lut ding ah aa tel cang tiah kan theih.\n“February 20-22 ah khan Audition timi hneksaknak an rak kan tuah. Cu hneksaknak a lonh khomi lawng kha zuamnak taktak ah i tel khawh a si. Kawlram chung in minung 10,000 leng kan i zuam i cu chung in atu Audition a lonh kho i zuamnak ah a lut ding hi zeizat set kan si ka hngal lo nain 100 leng pi kan si lai. Kei ka number cu 09099 a si” tiah Nu Mawi nih TCP ah a chim.\nNu Mawi hi Galaxy Stars nih tuahmi Myanmar ram pumpi hlasak zuamnak zong ah 2017 ah khan aa zuam i minung 25,000 hrawng lakah top 26 tiang a rak phan balmi a si. Loreal Paris nih tuanmi Make Me Beautiful timi Myanmar rampi huap tamh zuamnak zongah final tiang a phan i pathumnak laksawng a hmumi a si.\nTutan ah Myanmar Idol zuamnak i aa telnak kong ah hitihin The Chinland Post ah a chim.\n“Keimah hi ka ngakchiat tein hlasak ka huam. Asinain Sianginn kai pah cun zuamnak te pawl luh hi ka nu le ka pa nih an ka sianh lo. Voikhat hnih cu kaa zuam bal cang nain ka duhning tluk ka phan kho lo. Cun halsak thiam minthang pakhat si zong ka duh i tamhnak lei ka tuah pah ko bu ah hlasak cu ka ngol siang lo i tu zong kaa zuam than nak hi a si.”\nCun Myanmar Idol ah Winner si khi cu va um rih ko sehlaw a thiambik 10 (top-10) chung i tel hmanh ah khin hmailei thanchonak caah lam a tam tuk cang. Cucaah a hmasabik ah cun top 10 i tel ding khi saduhthah a si i top 10 tiang phak khawh a si le khi hnu khin chim awk a um than te hnga tiah Nu Mawi nih cun a biapeh ah a chim.\nMyanmar Idol ah mark petu hna cu Yan Aung, Myo Kyawh Myaing, Tin Za Maw le Myanmar Pyi Thein Dan an si.\nNgaknu Ni Len Par Mawi cu Yangon ah Electronic Communication (EC) major in Bachelor of Engineering (BE) a dih cang mi a si i a tu lio ah Yangon Hlaing Thiri ah a um. Make Me Beautiful timi tamh zuamnak ah pathumnak laksawng a lak hnu in tu hi NILENsMakeup timi tamhnak a tuah pah cuahmah mi a si.\nPrevious Model J Naw; 2018 Kum Zungmawi Rian Tuanman Ka Hmuhmi Kachin Ralzaam Caah Ka Hlut Dih Lai\nNext Fitlaw Thu Htoo San; Zungmawi Rian Kum 18 Chung Ah Ka Tuan Tluk In Ka Ngah Lo


Chinram ah NLD nih PDF Dirh an Timh Timi kong ah Chin NLD Upa Biahalnak Le Bia lehnak, Zeitin Dah Nan Ruah Cio? – Onlinenungak\nChinram ah NLD nih PDF Dirh an Timh Timi kong ah Chin NLD Upa Biahalnak Le Bia lehnak, Zeitin Dah Nan Ruah Cio?\nBy chin tawi on July 8, 2021\nChin ramkulh ah NLD palai pawl nih PDF dirh an timi tiah nai hrawng bia a lenmi kong he pehtlai in Chin ramkulh NLD upa pakhat a simi Pu Jacob Thang cu The Chin Journal nih biahalnak kan ngeih i atulio Chin NLD upa pawl an rianttuan ningcang konglam pawl tlamtling in a langhter.\n∎ Bialehnak: Chin NLD upa nih siseh, MP palai nih siseh PDF dirh ding ah timhlamhnak an ngei ballo. Ralkap uknak duh lo ruang ah humhimnak ttuanvo latu CDF rianttuannak cu Chin NLD upa si hna seh, MP palai pawl si hna seh cohlan le dir kamh a si.\n∎ Bialehnak: Hluttaw palai nih CRPH a ser. CRPH nih NUCC a ser. NUCC nih NUG a ser. NUG le CNF cu ralkap pennak thlak ding le Federal Democracy pennak a chuah tiang hmun khat ah rianttuan tti ding in hnatlak minsen an thut cang. CNF cu NUG cozah he rian an ttuan tti bantuk in Chin Hluttaw he zong hmun khat ah rian an ttuan ti. Committee Representing Chin State Hluttaw (CRCH) le CNF hruainak in Interim Chin National Consultative Council (ICNCC) ser a si. ICNCC in NUG ah palai (2) thlah a si i cu chung in Dr. Lian Hmung Sakhong zong Federal Union Minister rian pek a si. Cun NUG hruaimi Ministry of Defense (MoD) nih West Commend Implementing Committee (WCIC) ser ding a ti bantuk in Chin MP hruainak in WCIC ser a si. WCIC ttuanvo ngeitu le CDF hruaitu hna cu hmun khatte an rian an ttuan ti. Cu bantuk cun CNF zong CDF he hmunkhatte ah rian an ttuan tti.\n∎ Bialehnak: A cunglei i ka langhter mi vialte khi Chin NLD nih a tuanmi rian a si. Chin Hluttaw palai chung ah a cawlcangmi hi Chin NLD lawngte an si. Atu lio tthithruainak CRCH, CRPH le NUG ah biatak te in thazaing chuah in rianttuan a si. CDF nih an herhmi hriamnam tlamtin nakding, IDPs bawmh chanhnak, tbk., kan miphun ca ah a herhmi chimrelnak an ngeih hnu ah bawmhchannak hmuhmi cu a tawlreltu hna i ttuanvo an lak ko. Atu lio dohthlennak caan lio ah Chin NLD rian lawng a si lo kan miphun dihlak tuanvo a si. Biaknak in siseh, zatlang bu in siseh, party kip in siseh thazang kan chuah ding rian a si.\n∎ Bialehnak: Atu lio ah Party in siseh, pumpak in siseh mah hlawknak hmuh ding ah rianttuan caan a si lo. Kan miphun ning in thazaang chuah i hmunkhatte ah riantuan tti caan a si. Fiangfai in theih lomi kong social media ah cattial ding a si lo. Ahnu ah mah le mah ningzah i thlaih a si. Bia na ka halmi cung ah ka lawm.\nJuly 8, Yangon


US Commanding General Ralkap Bawi Dihlak Dengmang Quarantine An Lut – THE CHINLAND POST\nUS Commanding General Ralkap Bawi Dihlak Dengmang Quarantine An Lut\nSalai Bawi Lian Sang| TCP-Kalay| October 8, 2020| Coronavirus (COVID-19) pulrai zawtnak a ngeimi US ralkap United States Air Force Commanding General Charles Ray he neihniam in a um mi US ralbawi Army Chief of Staff commanding General Mark Miley telh in a dang ralbawi tampi cu Quarantine an lut.\nArmy Chief of Staff General Mark Milley he rian tuan ti mi Ralbawi Commanding General John Hyteen hna cu kan hnu lei zarh meeting tuahnak ah aa telmi ralbawi vialte cu October 6, ah Swab test ah negative zawknak hrik an hmuh lo tiah Pentagon ralkap zung in VOA ah an chim.\nArmy Chief of Staff Commanding General Miley le Hyten he Ray ban tuk in meeting ah a tel mi ralbawi hna cu vawLei ralkap chief of staff of the Army (CSA) commanding General Jame Mc Conville, Ti lei ralkap commanding General Mike Gilday, Vanlawng Air force commanding General Charles hna le space force ralkapbawi Commanding General John “Jay” Raymond le Marine commanding General Gary Thomas hna zong an i tel tiah rampi hunhimnak ralkap lei in thawng an thanh.\nRampi runvennak lei ralkap bawi , National Guard Bureau General Daniel Hokanson, Cyber lei commanding General Paul Nakasone le a kut tang riantuan pawl zong Commanding General Ray he tonpumhnak aa telmi hna an si.\nUnited States Air Force General Ray coronavirus hrik zeitin a ngeih khawh ning ti hi fiang te in theih a si rih lo tiah Pentagon lei in an chiim\nUS pulrai lei tuanvo ngeitu hna tawlrel ning te in US ralkap bawi Commanding General pawl zong Quarantine an lut a si tiah VOA ah an chim chih.\nMah meeting tonpumhnak ah President Donald Trump a nupi Melania Trump zong a tel hnu ah President nu pa covid hrik an ngei hi a si. Ref: VOA\nPrevious Ngakchia Nih An Covo Tha Tein A Hmu Kho Lomi Ram 172 Lakah Kawlram Cu 112 Nak Ah A Dir\nNext Rakhine Ramchung Mipi Thahnawnnak Kong Amnesty International (AI) Bu Thawngthanhnak


Chin Ramkulh Caan Karlak Thimnak Kongah A Lungtho Mi An Tam - THE CHINLAND POST\nChin Ramkulh Caan Karlak Thimnak Kongah A Lungtho Mi An Tam\nTCP-Thantlang| 2018 November 1| Chin ramkulh chung Hluttaw palai a baumi zaka Kanpetlet le Matupi peng ah tuah dingmi rampi caan karlak thimnak kongah a lungtho (seih-vuan-sa) mi an tam ngai tiah theih a si.\nKanpetlet peng ah Pyithu Hluttaw palai a baumi zaka thimnak ding ah avoi hnihnak mee thlatu cazin an tarmi chungah lungtho ngai in a rak zohmi minung an tam ngai” tiah thimnak lei tuanvo ngeitu pakhat nih a chim.\nKhua mi hna nih tutan caan karlak thimnak kongah avoi khatnak mee cazin a rak zoh mi zatuak 33% an si i avoi hnihnak mee cazin tar ah a zohtu zatuak 41% an karh.\nKanpetlet pengah sangthen 12 a um i khua komh (oh-suh) 26 le mee thlaknak zung 69 a um i mee thlakho tu minung 12,449 an um. Mee thla kho ding zatuak 93% cu Chin miphun an si. Kanpetlet peng ah aa zuam cawh ding mi hna cu NLD, USDP, Chin party pahnih tel in party pali an i zuam cawh lai.\nMatupi peng No.1 ah NLD le CLD (Chin Party) an i zuamcawh ve lai. Matupi No.1 chungah sangthen 4, khuakomh (oh-suh) 34 le mee zung 70 le hi chungah mee a thlatu ding minung 17,362 an um tiah theih a si.\n“Caan karlak thimnak tuahnak ding a simi Kanpetlet khua ah Aung San Su Kyi a rak tlawn nak a ruang cu rampi hruaitu pakhat a sinak thawng in a rak ra sawh mi a si” tiah Kanpetlet khua Commssion zung tuanvo ngeitu U Ti Law nih a chim.\nCaan karlak thimnak cu November 3 ah an tuah lai.\nPrevious Falam Sii-innpi Ah CCTV Camera Lung 18 An Bunh Cang\nNext Matupi Ah Chin Party le Kanpetlet Ah NLD Party Nih Teinak An Hmuh


CNP (Chin National Pary) Nih Lal Maung Cung An Cohlan , A Biachim Ai Thleng Ngai Cang – Myanmar Chin\nCNP (Chin National Pary) Nih Lal Maung Cung An Cohlan , A Biachim Ai Thleng Ngai Cang\nJuly 17, 2020 Myanmar Chin Chin 0\nLal Maung Cung Cu CNP Nih An Cohlan Caah A Lunglawmhnak A Chim I A Biachim AI thleng Ngai Cang\nCNLD Party a rak si nain Bahu CNLD nawl ngai lo ruangah Party nih a rian an phuah mi Lal Maung Cung cu Chin Party a si ve mi CNP nih an ka cohlan cang tiah ca athanh.\nCNP nih a pahnihnak President zong an pek chih. A lunglawmhnak a chim i “Dawt mi miphun hawidawt vialte hna ka tlamtlin lonak le ka chamh baunak ka ngaithiam u law kan dirpi in kan bawm than u tiah zaangfah kan nawl hna.” tiah bia dawh ngaiin a chim cang. A mah nih a tial ning tein hitihin a si>>\nKa dirhmun chiat lioah lunglawm tein a ka cohlang tu Chin National Party (CNP) Chin Miphun Party cungah kai lawm. Ka tawk ka phu lo Party rian lian pipi zong an ka pek chih. A ruah hlan ah Thantlang CNLD zung thing ah CNP zungthar on khawh kan i zuam lai. Dawt mi miphun hawidawt vialte hna ka tlamtlin lonak le ka chamh baunak ka ngaithiam u law kan dirpi in kan bawm than u tiah zaangfah kan nawl hna.\nThantlang peng Miphun party chungtel vialte le lung rethei ngaihchia mi kan EC vialte kan upat tuk hna, nan cungah kai lawm tuk, lungrual tein miphun caah kutsik than dingin zaangfah kan nawl ko hna. A ruah hlan ah tlamtling tein thawngthanh nak ka rak tuah te lai.\nChin Ram Ah Party pakhat kong\nChinram Ah UDP Party A Thawng Ngai Men Lai, An I Timh Mi A Tha Tuk Caah Chinmi Nih An Duh Ngai\nKum 5 chung ah Kawlram pi hi Singapore nakin kan tha cho ter deuh lai an ti…\nMyanmar munung vialte Siizung ah aman loin 👇👇👇👇\nMessi Te Siloin Benzema Te Nih Laliga Champion An Lak Ko Hen Cu\nLal Maung Cung : Kawi pui ti mi pa nih Kan party CEC chairman Salai Aye Thun Min cu Lal Maung Cung nan cohlan rian nan pek ahcun kan thah lai tiah a hro a tu bak a vun ka chimh.


Young Lai Association (YLA) Sin Biahalnak – Hakha Cherry\nAdonghnak ah, tizu ngacel zalhnak phung nan ser mi lonh in a pah mi hi, fung tuk siseh, tiah phung (law) nan ser mi a si maw? A si ahcun, mizei dah a tu lai, voi zeizat dah a tuk awk a si? A taksa pum khoika zawn ahdah tuk ding a si? Cubantuk phung nan ser lo ahcun, Kyaw Kyaw cung kutthlak hi ningcang tlai a si lai lo.\nTutan thil kan tonmi cuanh tikah, YLA nih tlangtar nan ngeih mi “Khrihfa ziaza tha upat buin, miphung le ram ca i riantuan” nan nganh ngaingai. Cucaah, ka biahalnak hi YLA riantuantu hna nih nan kan leh naklai, toidornak he Bawi Khrih min in kan nawl hna.Credit-Carson Twintwin\nSangau Mizoram khua ah a thimi Kyaw Kyaw kongah lung a tha hrimhrim lo.\nThawngpang Thar Tuzanlei.Arizona cu vote dottlahnak ah hrawkhrol a tamtuk cang.


Salai Lairamthang: US Cozah Nih “Get My Payment” APP Hman Lai – Chin 11 News\nSalai Lairamthang: US Cozah Nih “Get My Payment” APP Hman Lai\nUS cozah nih coronavirus ruangah mipi bawmhnak a pek dingmi phaisa cu mah tein zoh khawhnak ding le information chiah khawhnak dingah cellphone ah APP chiah khawh ding in timhtuahnak an ngei. Hmaizarh chungah APP cu download tuah khawh ding in an timh.\nDepartment of Treasury Secretary, Steve Mnuchin nih nizan ah a twitter hmang in thawng a thanh. Nan cellphone i APP ah khan “Get My Payment” timi APP nan thun piak lai i, cozah pekmi na phaisa zeitik ah a phak lai? a phak cang le phak rih lo timi, status kha chek khawh a si lai. Tax pe ko nain direct deposit tuahnak bank account a pe rih lomi hna zong nih mah ka zawn ahcun nan bank information nan thun piak lai i, cozah nih direct deposit an in tuah piak hna lai.\nKum dih Tax file tuah lio ah direct depost si loin check in mail in a kuami hna ca ahcun September thla tiang a rau kho ti a si. Cucaah nan cellphone ah khan ” Get My Payment” timi APP kha hmaizarh chungah thun ulaw, nan bank inforamtion pek chap i, nan information a tlin le tlin lo check khawh a si lai. A tling lomi um ahcun pek chap khawh a si.


The X Factor Denmark ah hlasak aa zuam liomi Chin tlangval Ram Uk | THE CHIN EXPRESS\nThe X Factor Denmark ah hlasak aa zuam liomi Chin tlangval Ram Uk\nDenmark ram ah a um Chin pa tlangval Ram Uk cu atu hi The X Factor Denmark ah hlasak aa zuam lio a si tiah kan theih. Thazaang pe cio hna usih. A Facebook min ah RamUk San Tung ti a si lai.\nMatupi khuami tlangval Ram Uk cu Mirang hla, Kawl hla le Lai hla sak thiammi a si. A nih hi Kawlrammi chungin The X Factor Denmark ah avoi khatnak bik tuanbia ttialtu a si lai.\nHi kong he pehtlai in Lian Chin Thang nih a tanglei bantuk in ca a ttial.\nDanmark ram khua Lai hritlai hna thawngtha he nan rak dam cio hna maw? Pathian nih amah sunparnak caah inhmang chin ko hna seh!\nTutan thawngthanh kan rak in duhmi hna cu Danmark ram ah Mirang hla, Kawl hla le Lai hla a sa khomi hlasak thiam kan i ngeih chun tlangval RamUk cu The X Factor Denmark ah hlasak aa zuam lio a si.\nAvoi khatnak cu tlamtling tein aa lim cang tiah thawng kan theih. Tu zong hi avoi hnihnak a biapi tukmi a rauhlan ah a sa ding asi caah thazaang pe cio hna usih tiah kan rak in sawm hna. Lai pasal tha asi. Hi tiang dir hmun an phak tertu Pathian cung ah kan i lawm i, Ram Uk na cung zong ah lawmhnak bia kan chim.\nA tang rihmi na caan chung zong ah teinak he kar kan hlanpiak hram ko. Dawtmi Lai hritlai hna Ram Uk nih cun thazaang a rak ka pe duhmi paoh Transport keimah nih ka rin dih hna lai a ti. CCDK chung kan mino hna, Lai thuam, Kawlthuam he zulh in thazaang pe kho tu nan um ahcun amah Ram Uk sin ah thawngthanh khawh rak i zuam hram u.\nOctober thla chung ah asi lai. Ahmuntu cu X Factor Company rianttuan pawl he i ceih hnu ah Århus silole København ah a si te lai.\nCun abik in Fyn Region chungin Miphun hawi nih telpi khawh rak kan zuampiak ulaw lawmh um tuk hnga. Thlacamnak zong in bawm cio hna usih.\nNan zapi upatnak he,\nLian Chin Thang


Khah US Um Chinmi/Laimi Zong Ralrin Taktak Kan Herh Cang – Chin World News Evening\nKhah US Um Chinmi/Laimi Zong Ralrin Taktak Kan Herh Cang\nMarch 1, 2020 March 1, 2020 Salai Van Thawngpang\nTuchun Coronavirus update le Ralrin Ding: 1. Na kut thiang tein ttawl lengmang. Kut ttawl hi khamhnak tha bik a si. 2. Kan taksa kua chung in a lutmi si caah na hnar kua, na mit, le na hnakhaw tongh lo izuam. Rawl ei hrimhrim ah kut in ei lo ding. 3. Mi kut tlaih hrial khawh izuam. A herh lo ah mi kut tlaih lo ding\nUS ah mizaw 63 an um ve cang. Seattle khua ah pakhat thi. Shopping kal, puai kal iranril kan hau cang. Leng na chuah i na kir le cangka na kut ttawl lengmang. A herh lo ahcun leng chuah lo ding a si lai. Eidin ding zong voikhat kal ah tam deuh in i cawk cia ah a tha. Hmai khuh zong a si khawh ahcun i cawk cia ah atha lai. Salai Lairam Thang\nRelchih. Ziah Ceu Bik Thawng Le Tlangcung mi Party nih Pei Proactive An mak deuh hi Pi Suh nak in. 2020 Mee hmuh duh ah asi hoi ko lai. Tlangcung mi party le Hruai tu nih an chimh mi le an tuah mi poah poah nehhnu ah zulh dawi in a tuah cuahmah mi hi Pi Ci nih tuak lo awk a ṭhaṭ ṭung lo. Zemlo fans le Ko Salai te nih (Salai vialte nan si lo), Ramdang mee an kawl ee. Tlangcung party nih ee, tiah neknai phun in nan i lak i caa nan ṭial mi kha mu!!! Kha Pi Ci bak nih a chimh ve diam ko ee. Pi Ci Lungput hi CCTV bang in tliangput in ahmuh kho si u sih law an kawl Party fans pawl le Palai hna nakin Tlangcung mi Party le Palai hna he rian ṭuan ṭi aduh deuh men lai ka ti.\nA biachimh le aholh rel kan zoh tikah Tlangcung mi le kap lawng lawng ah aa helh cang. Si lo ahcun a fiang put ve hoi mi cu 2020 ah Tlangcung mi pawl nih ka zumh hna seh, mee ka pek hna seh tiah Sio rawl a tar hna asi kho ve. Pa hnih lak ah pakhat khat cu asi hrim hrim ko Ko Salai le Lianology group pawl! Midang kong cu ka theih lo. Ceu Bik Thawng a chimh ning tein a chimh ve ko Pi Ci nih (Nehhnu ah). Adang cu umrih seh mu. Ramdang ah rian ṭuan mi (Kuli ṭuan mi hna) 2020 kum ah mee pek ter khawh ding ah kai zuam ve lai, Tlangcung mi party nih an chimh ning tein ti kha asi ko. Film in zoh cio sih!!!!\n၂၀၂၀ အထွေထွေ ရွေးကောက်ပွဲမှာ ထိုင်းနိုင်ငံရောက် မြန်မာ့အလုပ်သမားများအနေနဲ့ နိုင်ငံသားအခွင့်အရေး မဆုံးရှုံးစေရန် မဲပေးနိုင်မှုအတွက်ကို အတတ်နိုင်ဆုံး ကြိုးစားပေးသွားမယ်လို့ နိုင်ငံတော်၏ အတိုင်ပင်ခံပုဂ္ဂိုလ် ဒေါ်အောင်ဆန်းစုကြည်က ဖေဖော်ဝါရီ ၂၅ ရက်နေ့ကျင်းပသော လူထုတွေ့ဆုံပွဲမှာ ပြောဆိုလိုက်ပါတယ်။ ထိုင်းနိုင်ငံရောက် မြန်မာ့အလုပ်သမားများ၏ အလုပ်သမားအရေးကိစ္စများကိုလည်း ကူညီပေးရန်နှင့် ကာကွယ်ပေးရန်အတွက် မူဝါဒချမှတ်ထားကြောင်း ပြောဆိုခဲ့ပါတယ်။ ရိုက်ကူး/တည်းဖြတ် – ဉာဏ်စိုးဝင်. Saya Rung Kaw hi ka zawn hi hemhpiak law video um lai


Thanchonak caah dawntu thil phun 5 hi hrial khawh i zuam ve – Shwe News\nThanchonak caah dawntu thil phun 5 hi hrial khawh i zuam ve\nMinung a simi paoh nih thancho le hlawhtlin cu kan duh dih. Asinain, cu thanchonak le hlawhtlinnak cu kan biakmi khuazing nih van in kan hmai ah a hun thla lai lo i, ahohmanh nih kan ban in an kan hnuk fawn lai lo. Cu caah thancho le hlawhtlin a duhmi paoh nih kanmah tein kan virhkhawih le ka tuahtuan a herh. Thanchonak caah tuah dingmi thil tampi a um bantukin tuah lo dingmi (hrial/ suum dingmi) zong tampi an um ve. Asinain cu tampi a ummi lak ah a biapi ngaimi thil hrial ding (6) hna hi mifim nih an chim tam ngaimi a si caah, a tanglei ah hin ka hun in hrawmh hna.\nNuamhhnaihnak (party) a duh tukmi cu an thangcho bal lo tiah mifim nih an chim lengmang tawn. Kan chungkhar sining le rian ruat loin nuamnak paoh ah va tel peng i timh cu tinhmi (chun mang) phanh khawhnak caah dawntu nganpi a si.\n2. Phaisa hman suum khawh lo\nPhaisa tampi kawl khawh le hmuh khawh ko zongah a hman zia thiam lo le i suum khawh lo ah cun hlawh a tling kho lo. Phaisa zeimawzat hmuh paoh ah a hmannak ding tuaktan colh cu sifahnak a si.\n3. A laarmi thil paoh ngeih timh ve\nKum khat hnu kum khat a laarmi thil (fashion zong) cu aa thleng peng lai i cucu ngeih na timh peng ve ah cun na kawlhawl mi phaisa nih an zat lai lo. A laar tharmi thil poah cu na caw cawk lai lo. Cuti na tuah ah cun innchungkhat khuasaknak ah chambaunak a tam lai.\nTuchan vawlei kalning ahcun ralchiami cu zeihmanh kan ting ti lo. Thancho le hlawhtlin kan duh ahcun mi lakah kan i tenh ngam ve a herh i ton a herhmi minung kan ton ngam hna a herh. Thil tam deuh cu tuah hmasa phot an herh tawn. ‘Ka tlamtlinh lo sual ah’ tiin kan tih peng ahcun zeihmanh kan ngei lai lo.\nThathu mi cun an sifak lai ti cu aho paoh nih kan hngalh dih ciomi a si ko. Bible ca hrimhrim nih thatumi cu a hua tuk hna. A poi khunmi cu, thathu mi paoh hi an or deuh i an holh zong a tam deuh fawn. Cun thathut hi Pathian tihzah lo pakhat zong a si. Zeicahtiah, Pathian nih pum tlamtling te a kan pek, thazang a kan pek i ngandamnak tha a kan pek ko a si ah cun, cu Pathian laksawng cu kan umpi sawhsawh ding a si lai lo; pawcawmnak ca ah le Pathian rian tuannak ca ah kan hman dingah Pathian nih a kan pekmi a si.\nVawlei cung ah a lar tuk mi Restaurant


Falam ah Innhmun thar Pakhat ah Ting 5 in Ting 20 karlak in zuar hram an thawk – Chin World News Evening\nNihin November,2,2020 thawk in Falam ah acozah nih Falam khuapi Tlanglo sang le Cinmual sang i innhmun zuar hram a thawk i innhmun pakhat ah ting 5 MMK in ting 20 MMK karlak in an zuar hna, tiah theih a si. Atutan an zuarmi innhmun hi azapi ah hmun 245 a si tiah theih a si fawn.\nInnhmun an zuarmi pawl cu phun thum in anṭhen hna i innhmun a duhmi hi a milu in minung 803 fai an si hna tiah kan theih. Innhmun an ṭhenning han cu, Innhmun-A innhmun hi ting 20 MMK, B innhmun ting 10 MMK le C innhmun ting 5 MMK tiin an ṭhen hna.\nInnhmun sok ding in dotla a simi hna cu Falam khuachung ah khua a sami acozah pension ei pawl, pastor pension ei pawl le Falam ah kum saupi innhlang in khua a sami pawl an si hna. Innhmun zuarnak cu Falam District uktu U Saw Tun Win le Falam peng uktu U Ca Awi hna nih an hruai hna.\nInnhmun hi a tung-a vaang 60×80 a kaumi a si. Cu innhmun pawl cu Falam sipin hruainak in camhcawhfung zuh in nihin ah an cawkter hna hi a si. Innhmun thar a hmumi hna nih 30 chungah innhmun man an pek lo cun Acozah nih chuh ṭhan le lak ṭhan a si lai.\nInnhmun thar an hmuhmi man cu Myanmar Economic Bank ah peek le thun a silai. Tutan Falam peng innhmur thar an samhmi cu minung 803 fai nih Ks.5000 dih in innhmur thar hi an hal hna i minung 245 lawng nih innhmur thar hi an co lai. Chirhchan: Falam IPRD\nAdmin hmurka: Chinworldnewsvening nih thawngpang kan ṭialmi hi kanmah nih kan phuah cawpmi kan ṭialmi a si lo. Mipi sinah adikmi thawngpang zamh hi kan i hmuitinhmi a si. Cun, thawngpang kan ?ialmi hi areltu mipi caah ṭhathnem santlaih, theihtleih ṭha siseh ti hi kan i hmuitin bikmi a si. Asinain, minung kan ti cu tlamtlinlonak tete zong a kho mi a si caah thawngpang kan ṭialmi kan palhnak a um cun theihter khawh peng kan si.\nMipi sinah thawngpang thlazamh piak na duh si cun zeitik caan paoh kan i thlahzamh piak khawh zungzal hna. Kan thawngpang ṭialmi kongah, pehtlaih a duhmi nih Salai J Vanduhthar Lahnin ah\npehtlaih khawh peng kan si. Cun, Chin World News Evening kan ṭialmi thawngpang paoh sml 24 a tlin hlan ah mizei hmanh nih copy-paste tuah kan siang lo. Na relmi thawngpang hna hi midang nih an rel khawh ve nak hnga aṭha tiah na ruahmi a um ahcun share in rak kan bawm ve. Kan ca a kan rel piaktu nan dihlak cungah kan ilawm. Upatnak he Admin\nBy Rolian: Zahnak tlang, Vanzang tlang, Khualhringtlang khua mi vialte nih CNLD ah vote pek ding in CNF/A nih nawl an chuah


One Champion De Ridder nih Aung La Nsang a teinak a ruang fiang pup in a von chim cang hih! – Chin World News Evening\nOne Champion De Ridder nih Aung La Nsang a teinak a ruang fiang pup in a von chim cang hih!\nNizaan ah One Championship Middleweight Champion i cuh in October 30 zaan ah Aung La Nsang le De Ridder cu an i thong i De Ridder nih Aung La Nsang cu a Roun 1 nak ah a tei. Aung La Nsang a teinak kong he pehtlai in De Ridder nih a chimmi bia hna kan rak taarlangh.\nDe Ridder nih a chim ve mi cu,“Na ruahning lengin a tei fawi tuk tiin biahal a um ahcun, ka ruat lo, a ruang cu a hramthawk tein fawi zaang tein ka tei lai tiah ka chim cia ko. Aung La Nsang he kan i thongh khawhmi cu a sunlawi hleiah, i thongh a thiam bakmi Champion tei in Champion taisawm ka lakmi cu ka lunghmuih tuk.\n“A hngawngah ka reh khawh cun ka thlah ti lai timi cu amah zong nih aa theih. Hibantukin reh le tlaih dingah timhtuahnak fak piin ka ngei i tutan ah tlamtling tein ka tuah khawhmi cu ka lung diriam taktak. Ka reh khawh ahcun a chuak kho ti lai lo timi ka fiang tuk i a herh si ahcun inn tiang hmanh reh buin a hruai ko ding dirhmun ah ka um. A hnulei in ka reh khawh hnuah ka zaang dam tuk.\n“Jiu Jitsu ahcun tei ding minung ka si loh. Myanmar mipi sinah biacah ka duhmi cu Aung La Nsang hi mi ṭhuat thiam a si tikah, a rak kir ṭhan ko lai. Myanmar caah paralṭha a si i a milem tiang tuah a si tikah a rak kir ṭhan ko lai. Aung La Nsang cu Rounh 2 nak ah ka tei lai tiin ahlan tein ka chim cia, nain cu hlan ah ka tei. Atu rih ahcun midang he i thong rih ko sehlaw kei caah cun zeipipa a si loh. Tha dam tein ka din rih lai i ka chungkhar sinah ka kir rih lai. Ka nupi le ka fale pawl ka ngai tuk hna,”tiah De Ridder nih cun a chim. Chirhchan: One Championship\nA Poi taktak: Lungler ralkap nih Zahtlang khuami cheukhat Zuu(OB) an zuar ter hna\nA poi taktak: Tlangvaal Pa Hnin Thang (kum 33) a tlaunak in an hmu kho rih lo chungkhar lungrethei in an um


Kan chaw a umnak ah kan thinlung zong a um i kan thinlung a umnak ah kan chaw zong a um. Biden Campaign caah voi 12 bak ka chaw ka pek ve. – Hakha Cherry\nKan chaw a umnak ah kan thinlung zong a um i kan thinlung a umnak ah kan chaw zong a um. Biden Campaign caah voi 12 bak ka chaw ka pek ve.\nTakvun le Miphun thleidannak ram ah US a can ding cu ka ruat kho lo. Ka fale le ka tule hna secondary citizen an rong si ding cu ka celh lo. Ka thlacamnak Pathian nih a tlinter ti ka zumh. Freedom of Choice is the core value of Democracy. Nihin thokin Biden cu legally and officially US President t’uan dingah American mipi nih an thim cang. Pathian nih VP elect Kamala Harris he vawleipi remdaihnak ca tiangin hmang ko hna seh!Credit-Zammang Mualcin\nAdang relchap:Chintube nih a tuahmi 2020 People’s Choice Award ah “Artist of the Year” timi tang ah nominee pakhat ka si ve caah a ka vote tu vialte , Vawlei kili um KhuaitiZuu Fans vialte nan dihlak cungah kaa lawm tuk. Upatnak Kan pek hna.\nLaksawng hmuh duh ah hla a tuahtu ka si lo caah a hohmanh nih a zeibantuk laksawng an ngah zongah lunglawm te’n ka cohlan Laksawng a cotu pawl zong an si cio ko lai.Thapeknak cakuat tete ka hmuh, kaa lawm tuk. Teitu thiamthiam kan si.\nHla ka tuah chinchin rih lai. 2021 cu Rap/Hiphop he nan sinah ka rak kir than lai. Nan dihlak cungah kaa lawm. God bless y’all! Upatnak he, By-KhuaitiZuu\nZahan ka mangah kan khuaah, Trump he rawl kan ei tti ti si.\nBreaking news: Hakha, Keitheibo sang sii-inn quarter pawng thingkung ah mi zei ti hngalh lomi pa pakhat awktun awknak in nunnak liam.


Anupi nih Ahnuk Nganter Aduh lo Ruangah Afale Pahnih hein Athah Hna – TIMES OF CHIN NEWS\nAnupi nih Ahnuk Nganter Aduh lo Ruangah Afale Pahnih hein Athah Hna\nPosted By: thawngthawng July 31, 2019\nVawlei cungah hin kan mah le kan hmu tawk te hi kan i lunghmui ding asi. Fa pahnih an ngei cang i anupi hi nungak bantuk in hnuk ngan pi le dawh taktak aduh ti asi. Kum 34 asi cang mi Peng Hui nih hin an pa lawmhter nak ding caah voikhat ahnuk anganter cang i, Angan ter mi cu alungtling lo tuk i ngan ter athan dingin anupi cu anawl than ti asi. Adonghnak ah cun Peng nih ithen aduh cang ti theih asi.\nTi cun an pa Wu Meng-Yu nih cun tha tein kan i tuak te lai cu tiah afale pahnih hein alen asawm hna ti asi. Wu Meng nih cun an nu Peng Hui nih ahnuk hi anganter duh lo ruangah an fale pahnih hein len dingin asawm hna i, hi lio caan ah hin an moto seat hmai leiah anupi nu hi hmuh asi i afale pahnih hi seat hnu leiah hmuh an si fawn.\nAn fa upa deuh kum 9 asi cang i ahngakchia deuh hi kum 6 lawng asi rih. Wu Meng Yu nih hin an chungkhar eiding rawl ah cun poison acawh piak hna ti asi.\nTi cun athah dih cang hna i, an mah lawng si loin amah zong athat ve colh tiah theih asi. Peng le afale pahnih an donghnak an hmuh lio hna cu Wu meng Yu va hmuh dingi scooty an cuan lio ah cun mi cheu khat nih cun an rak hmuh hna. Peng unau nu nih cun an nih pahnih hi nikum november thla ah khan an ia tthen cang i, asinain an i tthen nak ca tu hi tlamtling tein an tuah manh lo. An i tthen nak aruang cu hnuk nganter raungah asi i hi hlan ah voikhat asurgery cang i avan i tuah than ding cu aduh ve ti lo ti asi.\nA cu hnuk nganter ruangah cun an nupa karlak ah isik nak achuak i adonghnak ah cun an chungkhar in an rawk dih an i tthen nak hi asi.


Trump Caah Thawngpang Tha Tuk Pakhat, Trump Sihni Pawl Nih Zei Bia Dah An Chim Than Cang – The Cherry Par\nTrump Caah Thawngpang Tha Tuk Pakhat, Trump Sihni Pawl Nih Zei Bia Dah An Chim Than Cang\nTuzing Thawngpang Tawi. Covid_19 khamkho tu sii, Vaccine cu state 50 chung cu phatzamh a si cang. Trump Sihni pawl nih kan I zuam cuahmah teinak kan hmuh lai an ti. Trump nih dohnak a hram kan awtka te long a si rih a ti. Thildik te in vote zoh ah cun fawituk in kan tei hna a ti. Keimah caah president ka tuan lo, ka miphun le ka ram caah ka nihlawh laklo tiangin ka dawt. Atuzong zeitik hmanhah ka ram le miphun, mipi vialte caah hnu kan tawn lailo I, lih ithimnak zong kan cohlan lailo a ti cang. An tang zong kan kum fawn lai lo.\nUSA cazah kan bia lo I, Pathian longlong kan Biak. USA ramah dinfelnak hmailei a kal khawhnak ding caah cun a herhmi kan tuahte ko lai. Mi pakhat hmanhhi USA ramfa a simi an biapi dih. An vote nanhlonh kholo I, nanhrawk kho lo. Atu bantuk lih hnu kan tawnpiak hna ah cun hmailei kan ram caah a tha lailo. USA Supreme court justice cu duh anung nak zeihmanh a um lo. Georgia ah vote minthutmi Governor Kemp nih zoh sehlaw fawi tuk in teinak kan co kohnga.\nSupreme court nih Texas tazacuainak cu an hnawn ruangah a dih naisai lo. Caan tamtuk lam tamtuk a um. Thildik le thiltha kan kawl lio. Hnu tawn kan I tim lo. Tulio zawtnak sii cu state dihlak hmanhkho dingin min kathut cang nan caah khuaruah har tiang khamthotu sii sihram seh. Sii long damnak a si lo, damnak tak cu Pathian sinah a um.\nMerry Christmas lawmhnak deihnak nan cung um ko seh. Credit: Joseph Thawng Z Ting\n← Tutan US President Result Chuah Lai Cu Zenh Um Ngai, Trump A Tlin Zong, Biden A Tlin Zongah Sandah Piahtu Ready Ve Ve Cang\nPu Cung Hu: Ngakchiaa (2) Caah Hin Kyats 5,000,000 A Hau Lai Tiah Kan Zumh →


Chinram Paletwa Ram Kulh Chungah Pawtaw Le Inn Zuat Satil Arva Duh Paoh In An Thah Piak Than Hna – Onlinenungak\nKawl ralkap Lutlai Min Aung Hlaing nih Kawlram nak hramhram in a vun lak hnu ah Chinram cu khua ci mui in kan buai,Chinram lawng si lo in kawlram pumpi in khuaci kan mui cuahmah,cu lio ah Chinram nih kan phan taktak in 88 lio i Kawl ralkap hna nih Chinram khute lei ah an duh tha rek in an cawlcang t’han sual lai maw ti hi a si.\nCu lio ah kan theih mi cu Chinram kulh a si mi Paletwa ram kulh chung khuate cheu khat ah cun Kawl ralkap nih 88 lio chan bantuk in an cawlcangh hnawh hna tiah theih a si.Paletwa ram kul chung khua pa khat ah cun Kawl ralkap an phan i,an khua bawi le hruaitu hna cu rianrang in an kawh hna i cu bantuk kha ban tuk thil a ran nak in rak kan pe uh tiah an chim dih in khua lak an i chawk i kawm chungah an erh mi Vok cu an kah piak hna\nKawm chungah a um mi Vok an kah piak hna pin ah Khuanu Khuapa hna cu thinphang in a hro cer hna pin ah Ar an zuat lio mi pa kua 9 rak kan pe uh an ti hna i,cu tin cun khua hruaitu hna nih an pek hna tiah theih a si.cu lio ah Kawl ralkap le Palek cheu khat hna cu tuchun ah India ram Mizoram ah zei maw zat an zam ve tiah theih a si fawn.\nNote: thawngpang kan lak nak a source hi micheu nih cun langhter an duh lo caah a dip diar in thawngpang kan lak nak le thil a can nak hmun taktak le a can hna hi kan langhter ngam lo.ca reltu nih na kan ruah thiam nak lai kan in nawl fawn hna.asi khawh chungin kawlram lei thawngpang update khawh peng kan i zuam lai.


Social Media Sin Nawl Pat Nak Zangfah Nakin Dr,Rual Uk Le John Fready Tawnh Tim Leng Mang Hlah Uh | Chin 7 News\nSeptember 23, 2018 admin Asia, CHIN, DOCTRINE, KNOWLEDGE, MYANMAR 0\nTo, Social media catial tu hna.\ncatial tu hna le media in phaisa a kawl tu vialte hna sin ah nawl pat nak tuah kanin duh hna,zangfah naktein Dr,Rual Uk Le John Fready hi web chungle social media ah tonh piak kan tim ti hlah u law tiah zangfah ka nin hal hna.\nPathian bia ruangah hin unau rual zong mitam mipi an i hua i,rem lo nak a chuah pi khaw,Pathian bia a penh lomi hna sin tuah cun.an penh khawh nak lai i cawn piak i, thazang i pek thiam ah cun penh nak le hngal nak ah a tha tuk mi bia a si.\nNain atu Social media ah kan tial lengmang mi Dr,Even Ruak Uk Le Jonh Fready kong kau hi cu,that lei nak in kan mah media pawl ruangah an mah pahnih kar lakah bia tuah tu ding a sial piak mi hna kan lo.an pahnih in Pathian bia cu an penh veve ko cang.\nDoctrine ruang tuah khin a si kocaah hin,kan Doctrine kongah cun mizei hmanh nih kan chim hna seh law,kan dir nak ah dir cio kha a si ko i, chimh hrin awk kan tha lo. mah kha cu Pathian le an mah i kar lak kha a si ko cang.\nCun Dr,Even Rualuk a lim hang zong kan mah media pawl nih kan zor ter khawh i,Cu bantuk thiam thiam in John Fready zong kan zor ter khawh,mah lengah Nai ah John Feady sermon nak nan van thlah mi le,a kal pi mi Doctrine Website an nan van tial tikah dawh cah loin Comment tampi rel ding a um.bia chia holh chia a zei nan sual nak dah a chim?a mah zumh nak le a kal pi mei Doctrine le Pathian bia thawng tha pei a chim ve ko cu.\nNote:Cucaah catial tu vialte hna nan zumh nak Doctrine tu ah khan nan i fian lomi le,nan hngalh thiam lomi tete tu hna a um ah cun hal ko hna u law,an mah pahnih hi kong hi social media ah kan tial piak ti hlah u law. aruang cu khaw khat chuak unau an si tikah keimah/nang mah catial ruangah khan unau kan huat ter khawh hna ti hin kan i fian an kan duh ko e,an mah le vok kuangte kha nawr ko hna seh, Dr,Even Rual Uk le John fready an i kar lak ah huat nak zei hmanh a um lo,kei mah le nang mah tial tam tuk ruangah hin kan huat ter khawh hna ti kha thei zungzal hna u sih.\nChina Ram Pastor Pawl Pathian Caah An Nunnak Tiang Pek An Ngamh


VIETNAM MIPHUN NIH AN TTIH BIK MI US PI HMANH A TEI – The Chinlung Post\nMay 12, 2021 admin Fiamthu 0\nVietnam miphun nih vawilei cung ah tih bik mi mangtara hriamnam ngeitu US pi a tei. A ruang a um. US nih Vietnam ralkap le an hmunhma cu thlakhat hnu thla khat in a lak thluahmah. Vietnam miphun ram a daw mi pawl khua chung zong ah meeting an rak tuah ngam lo. Ram lak ah tonnak an tuah. Ceihkhannak an tuah. Aruang tha tein an hlethlai tikah miphun daw loin an miphun hriamtlai pawl kong kha US ralkap sin ah $$ an zuar hna caah a si kha an thei.\nCucaah, kum 20 chung Vietnam ral (1955 – 1975) an rak i do lio ah hin “dalan” pawl hi thong tampi an thah hna. An lu an cik hna. Khuachung ah an tar. Hi ti hin miphun a zuar mi cu kan i tuah to hna lai tiah an cawnpiak hna. Cu hnu ah miphun leirawitu cu an zawr tthup. An kaa an cip bak ti a si. Kan nih Chin miphun zong zumh awk a tlak lo tuk mi miphun kan si chin lengmang caah tutan kawl tapung- terrorist phu pawl sin ah kan miphun fahnak le sunghzatlaknak a chuah pitu le thawngpang a pe mi hna poah hi cu Vietnam miphun bantuk in tuah caan kan phan ve ko cang rua. Credit: Sang Hre.\nRelchih Thawngpang Dang: Pu Tler Tling ruak cu ralkap lei nih hlauh an timh. Ralkap nih Pu Tler Tling cu May ni 9 ah khan lo hmun ah a um lio ah an tlaih, an vuak, an serhsatnak ah a thi ko nain ralkap lei nih Covid ruang ah a thih asi i a ruak cu mei in khangh asi cang tiah Hakha bui-ha-hmu nih Hakha biaknak lei upa hna le hruaitu pawl hna cu a chimh hna. Sihmenhsehlaw ralkap ta si mi Myanmar Alin newspaper nih cun cuap zawtnak in a thi tiah thawng an thanh.\nPu Tler ling cu ralkap nih an fak tuk in an vuak caah May ni 10 ah Hakha in Kalay lei ah sii thlop ding in an kal pi lio Chuncung khua an phak ah a thih caah Hakha ah an kir pi than tiah a hmu mi pawl nih The Chinland post ah thawng an pek. Pu Tler Tling cu a lo ah a um peng mi asi. Dalan pawl nih meithal a ngei tiah ralkap sin an report caah ralkap nih a lo ah an va tleih hi asi. A mah tein lo ah dai tein a um peng mi asi. Hakha ah zei a can zong a thei la loh. Meithal zong a ngei loh tiah a chung le nih an chim.\nAn tlaih lio te hrim ah fak tuk in an vuak si la. Puan in an tuam I 266 ah an kal pi. Bia an hal zong ah a fah khawhnak chung in an hrem I an check. A thih hnu tu ah zawtnak in a thi tiah lih an chim. Lai phung tein a kan len lo ah cun a fawi la loh tiah tan tak mi inn chungkhar lei nih an chim. Hi konghe pehtlaiin tlamtling tein kawlca in an ttialmi a tanglei ah kan vun langhter chih.\nဦးတလဲလ်လင်းအလောင်းဖျောက်ရန် အကြမ်းဖက်စစ်ကောင်စီကြိုးစားနေ. အကြမ်းဖက်စစ်ကောင်စီမှ ဦးတလဲလ်လင်း(Tler Tling)ကို ဖမ်းဆီးနှိပ်စက်သတ်ဖြတ်ပြီးနောက် သူ့ကို COVID ရောဂါနဲ့သေဆုံးတာဖြစ်ပြီး ကလေးမြို့မှာ မီးသဂြိုလ်ပြီးဖြစ်ကြောင်း ဟားခါးဗျူဟားမှူးက ဘာသာရေ၊းခေါင်းဆောင်များစည်းရုံးပြောဆိုနေသော်လည်း စစ်ကောင်စီပိုင်မြန်မာ့အလင်းတွင် သူဟာ အဆုတ်ရောဂါနဲ့သေဆုံးကြောင်းစသည်ဖြင့် ရိုက်နှိပ်ဒဏ်ရာများနဲ့အလောင်းဖျောက်ရန်ကြိုးစားနေကြောင်းသိရှိရသည်။\nဦးတလဲလ်လင်းဟာ မေလ(၉)ရက်နေ့တွင် သူတောင်ယာတဲတွင် ဖမ်းဆီးတာဖြစ်ပြီး ရိုက်နှိပ်ရက်စက်ဒဏ်ရာကြောင့် မေလ(၁၁) ရက်တွင် ဟားခါးမှ ကလေးမြို့ပို့စဥ်ချွမ်ကျုံးရွာအရောက်တွင် သေဆုံးတာဖြစ်ကြောင်း, လူနာတင်ကားသည် ချွမ်ကျုံးမှ ဟားခါးသို့ပြန်လှည့်တာဖြစ်ကြောင်း မြင်မြင်သက်သေတွေက The Chinland Post ကို ပြောသည်။ ဦးတလဲလ်လင်းဟာ သူ့တောင်ယာတွင်သာ အမြဲလိုလိုနေထိုင်သူဖြစ်တယ်။ ဒလန်တွေက နှစ်လုံးဖြူးသေနတ်ရှိတယ်လို့အတိုင်ခံရလို့ စစ်တပ်တွေက သူ့တောင်ယာမှာ သွားဖမ်းဆီးတာဖြစ်တယ်။ သူက သူ့ဟာသူအေးအေးနေတဲ့သူ စစ်အာဏာသိမ်းပြီးနောက် ဟားခါးမှာ ဘာဖြစ်နေလဲဆိုတာ သိမှာမဟုတ်ဘူး။ သေနတ်လဲ သူ့မှမရှိဘူးလို့ သူနဲ့နီးစပ်သူတွေက ပြောသည်။\nသူ့ကိုဖမ်းကတည်းက ပြင်းပြင်းထန်ထန်းရိုက်နှိပ်ပြီးသားဖြစ်နိုင်တယ် စောင်နဲ့လွယ်ပြီးတော့ ၂၆၆ ပို့ကြတာ။ ဟားခါးဗျူဟာကုန်းကလည်း အကြမ်းကြုတ်ဆုံးရိုက်နှိပ်ပြီးမှ အမှုတွေ စစ်ဆေးတာတော့ သူသေဆုံးပြီးမှ ေအလောင်းဖျောက်ချင်တဲ့သဘောနဲ့ ရောဂါမျိုးမျိုးတပ်ပြီးတော့ သေဆုံးခိုင်းတာဖြစ်တယ်၊ ချင်းဓလေ့ထုံးတမ်းနဲ့ ကျေအေးဘူးဆိုရင် မလွယ်လောက်ဘူးလို့ တော်စပ်သူ မိသားစုဘက်က ပြောသည်။ မေလ (၁၁) နေ့ ဟားခါးပြည်သူများမှ ဦးတလဲလ်လင်း(Tler Tling)အတွက် တရားမျှတရေး၊ သွေးကြေးဆပ်ရန်ရှိသည်ဆိုသည့် poster များကိုင်ဆောင်ပြီး ဆန္ဒဖော်ထုတ်ကြသည်။ ဦးတလဲလ်လင်း(Tler Tling)သတ်ဖြတ်မှုအတွက် တာဝန်ယူရမည်ဟု Chinland Defense Force ဟားခါးမှ သတိပေးထုတ်ပြန်ပြီး မေလ(၁၂) တွင် အကြမ်းဖက်စစ်ကောင်စီတပ်များ ဟားခါးမြို့တွင်းမြို့ပြင်များ လုံးခြုံရေးတင်းကျပ်ထားကြောင်း သိရှိရသည်။ CDF ခုခံတိုက်ပွဲကြောင့် ယနေ့အထိ အကြမ်းဖက်အဖွဲ့(၉) ယောက်သေဆုံးပြီကြောင်း ညတိုင်းယောင်ပြီး ပြည်နယ်ရဲမှူးမှ သေနတ် သို့မဟုတ် မိုင်းဖောက်ခြင်းကို အနည်းဆုံး သုံးကြိမ်ထက်မနည်း ပြုလုပ်စေခဲ့ကြောင်း သတင်းရရှိသည်။


China Ram Ah Kawlram Mi Thongthla Mi Minung Pahnih Zong COVID-19 Nih A Tlak Hna – Chin 11 News\nChina Ram Ah Kawlram Mi Thongthla Mi Minung Pahnih Zong COVID-19 Nih A Tlak Hna\nA poi kho taktak khi a si ko cang thongtlak he tihnung zawtnak virus nih a phak fawn hoi hna caah lungrethei le zaangfak cu an si ve hrim ko hna. China ram Hupey pengkhulh chungh ah thongtla mi Kawlram mi minung pahnih hna cu Coronavirus zawtnak nih a phak hna tiah an thonguk nih a chim mi cu China ram Myanmar Ambassador nih thawngthanh nak a tuah.\nHi Kawlram mi minung pahnih hna hi riithai sii phungning loin an phorh ruang le an zuar ruang ah an tleih mi hna an si i thong an thlak mi hna a si. Cun hi hna pahnih hi February 27 le 28 ah khan siizung an an rak kal pi cang mi hna an si i siibawi tenih an thlop len ve ko hna nain an sining a that deuh rih lo caah siizung ah cun an riak rih ko tiah zong thongbawi nih cun China hrambunh Myanmar Embassy sin ah a chim ning a si.\nHi hna pahnih thong an tlak nak hmun hi Wuhan pawng teah a si i Coronavirus a chuahnak hmun le tihnung in a karh nak hmun a si caah thinphang in an um khun nak zong hi a si fawn. Cun coronavirus ruang ah Singapore ramah Kawlram mi pakhat le China ram ah minung pahnih nih an zawt ve cang caah China le Korea ram te hna ah a um mi hna Kawl ram mi pawl caah cun thinphang dailo a hun si chin lengmang cang ko tiah zong an chim.


Loi Bai Hat Het Cua Pham Truon? - Okela\nloi bai hat het cua pham truon? community answers\nloi bai hat het cua pham truon Similar Questions\nquestion_answerwindsor star epaper subscription?question_answersony entert?question_answercome aggiornare lg g3 a lollipop?question_answercomo calcular la superficie y volumen de una esfera?question_answercrear mi correo electronico en yahoo en espaÃ£ ol?question_answerÃ£ Ã£ Ã£ Ã¢Âºredni kurs nbp archiwalne?\tLatest Documents (soon..)


Hakha Thantlang:Um mi hna caah thawngpang tha taktak’free tein tuah piak nan sicang. – Lai Lungrawn Post\nHakha siizung siibawi hna zong nih mifir ralkap uknak an doh ve cang, uar an um bak. A tanglei hi Dr. Ngun Cung Lian nih a tialmi a si.Hakha Sizung ah လက္ေထာက္ဆရာဝန္ (AS) pawl cu Civil Disobedience kan tuah caah sizung ah kan kal ti lo.Emergency mizaw nan um sual ah cun aleng ah free te in zoh khawhnak ding khua kan khan lio .Mizaw zoh kan zuam lo, zawnruah lo asi hrim lo’Ralkap uk kan duh lo tihi asi ko . Thawng kan rak tial than te lai.\nRak Share cio uh law\nDr.Ngun Cung Lian\nHakha General Hospital\nRelchap duh mi hna caa:Myanmar ralkap nih nawlngeihnak an lak mi cu a ran khawh chung in chiah than ding le tlaihhren mi hna tuanvo ngei upa le a cawlcang mi pawl thlah than ding in America President Joe Biden nih forhfial.


Benjamin Sum Fan Meeting Le One Man Show Singapore Ah Tuah Dingmi Cu Leh Than A Si. – Zion Tlang Media\nBenjamin Sum Fan Meeting Le One Man Show Singapore Ah Tuah Dingmi Cu Leh Than A Si.\nFebruary 10, 2020 admin Chin\nMarch 1,2020 ah Carnival Cinema ah tuah ding in timhlamh a si mi Benjamin Sum a fans pawl he tonbiaruahnak le hla saknak in can hman timhmi cu ti lio Singapore thil sining a that lo ruangah leh( A Ni Thawn) than a sinak kong tuanvo ngeitu pawl sin in Chinland Today nih thawng theih a si. March 1 puai hrang ah timhlamh mi leh a si hnu lawng ah mipi sin ah thanh a si. Vanlawng ticket zong cawk dih a si nain cancel a si than. Zei tik ah tuah a si than lai ti cu chimchung awk a tha lo. thil sining a that hnu ah a hlan kan thlakhat dan in mipi sin ah thawngthantnak kan tuah lai. tiah tuanvo ngeitu hna sin in theih a si. Mah puai ah Benjamin Sum le a mipi pawl celnak phunphun he can hman a si lai I Benjamin nih mirang hla, kawl hla, Falam hla, Mizo hla, Hakha hla le Tidim hla pawl in mipi a awi hna lai. a tang ah falam ca in tialmi kan rak tar chih.\nBenjamin Sum Fan Meeting Le One Man Show Singapore ih Tuah Dingmi cu A Ni Țhawn Sung A Si! March 1, 2020, colhni sun, Carnival Cinema ih tuah ding timtuah a simi Benjamin Sum a mipi pawl thawn tonawknak le hlasaknak ih caan hman tummi cu tulai Singapore boruak a țhat lo ruangah țhulh(a ni țhawn) sung a si thu țuanvo neitu pawl hnen in Chinland Today cun thuthang kan ngah.\nMarch 1, puai hrang timtuah fel thluh a si hnu lawngah mipi hnen than a siih Vanzam ticket pawl khal lei thluh a si zo nan cancel a si thu, ziangtik cekci ah tuah a si ding ti cu relfiang a theih hrih lo thu, boruak zohin a ni hrilih thlakhat hlankhan ah mipi hnen theihtersal a si ding thu pawl țuanvo neitu hnen in theih a si. Himi puai ah Benjamin Sum le a mipi pawl lektlangnak a phunphun thawn caan hman a si dingih Benjamin cun Mirang hla, Kawl hla, Falam hla, Mizo hla, Hakha hla le Tedim hla tipawlin mipi a awi ding. Zuk=> Puai fehtu(ticket leitu) zate ih ngah dingmi tawh thlaih a si. Khatlam ah Benjamin zuk, khatlam ah SG Summers tiih nganmi a si.Credit: Mai Daidim\nPrevious Post:𝗧𝗮𝘇𝗮𝗰𝘂𝗮𝗶𝗻𝗮𝗸 𝗞𝗼𝗻𝗴 𝗶 𝗧𝗲𝗵𝘁𝗲 𝗮 𝗥𝗶𝗮𝗻 𝗣𝗵𝘂𝗮𝗸 𝗹𝗼 𝗗𝗶𝗻𝗴𝗶𝗻 𝗥𝗲𝗽𝘂𝗯𝗹𝗶𝗰𝗮𝗻 𝗦𝗲𝗻𝗮𝘁𝗼𝗿 𝗽𝗮𝘄𝗹 𝗻𝗶𝗵 𝗧𝗿𝘂𝗺𝗽 𝗞𝗵𝗮𝗺 𝗮𝗻 𝗶 𝗭𝘂𝗮𝗺\nNext Post:2050 ah Minung le Vawlei Pumpi a tlau dih lai.


***Vakok.Lian***: Pu Zo Tum Hmung le Seihnam I Tonnak\nPu Zo Tum Hmung le Seihnam I Tonnak\n(September 11, 09 chun ah Malaysia Laimi a kan tlawng liomi Pu Zo Tum Hmung cu Mobile registration kong he pehtlain in biaruahnak Seihnam he an ngei. A rian tampi lakah siaherhnak he caan a kan onh caah a cungah lunglawmhnak tampi kan ngei.)\nNa Pumpaak kong cu zapi nih theih pah dih a si ko cang caah halnak tuah ti loin atu lio Malaysia Laimi nih theih kan duh bikmi Mobile Registration kong tu a biapi in hal kan in duh. Atu i Mobile Registration i register tuahmi hi ram thumnak ah kan kal dih ding na zum maw?\nPu ZTH :\nKa zum lo. Zeica ti cun ni kum ah Malaysia in ram thumnak a zuangmi Kawlrammi hi 5300 kan si i cu chungah Laimi 4400 hrawng kan si. Norway, Sweden, Australia, Denmark le ramdang ah a kalmi he 5000 hrawng lawng kan si. Cucaah Malaysia i a ummi Laimi thong 30 renglo kan kal dih lai timi cu a si kho lo ngaimi a si.\nKawlram lei pawl he online i kan i ton ah US ummi pawl nih Malaysia i a ummi an laak dih hna lai an ti `ung tiah a kan hal tawn i ?\nLaak dih ding ti cu a si kho hrimhrim lo. Cun October zarh hnihnak hrawngah khin US ramhun Obama nih ralzaam laak ding ning kongah min a thut lai i cu tikah zeizatdah a laak lai timi a fiang te lai. Obama minthut hlanah hin cun aho hmanh nih theih khawh a si lo.\nObama nih hin teh cu hlan nakin tam deuh a kan laak ding na zum maw?\nKa thei lo. Nain, Obama nih Bush nih a kan dawt bantuk in a kan dawt ve ko lai ka zumh.\nCu hlan an phung zul loin ruahloin UN nih Mobile Registration a kan tuahmi hi teh zei bantuk timtuahnak he dah a si hnga, na kan chim kho hnga maw?\nUN nih mobile registration tuah dingin unit thar a dirh i registration cu a tuah dih lai. Cun, registration tuah dih in zeitindah a kalpi lai timi ruah a hau. Cu kong ahcun UN nih a ngeihmi policy an um i cu ning tein a `uan lai. Mah duh paoh in a `uanmi a si lo. UN nih a ngeihmi policy cu;\n1. Repatriation (Kirter `hannak)\n2. Local Integration (Ram hnihnak i khuasak tintuk khawhnak)\n3. Resettlement (Ram thumnak i pemter kong) tiin an kalpimi phun thum in a um. Pakhatnak le pahnihnak a um lo lawngah pathumnak hi a um kho. Kawlram cozah a `hat lo caah a pakhatnak (kirter `hannak) hi cu a si kho lo. Cucaah pahnihnak le pathumnak hi biatakte in an hman lai. Pahnihnak (Ramhnihnak i khuasak tintuk khawhnak) ding caah mobile regiration a kan tuah hnawhchan hi si bik dawh a si ko.\nCucu Malaysia cozah nih teh a cohlang lai ti na ruat maw?\nHi kongah US le UN nih Malaysia an chawnh cuahmah lio a si. Atu ah card ngei paoh cu an thlah pah cuahmah cang hna a si lo maw, tukarhrawng hi?\nCard ngei cu tukarhrawng an luat ngai ko. India lei i a ummi ralzaam pawl khi teh tukarhrawng a zuangmi an tlawm ngai. Zeitin dah an si?\nAnnih zong khi cozah he chimhchawnhnak an ngei kho i a pahnihnak Local Integration an hman bia a si.\nAtu hi Laimi tampi nih hin thawngpang a `ha tiin Malaysia cu hung fuh chin lengmang a si. Ram thumnak lanh nih har chin lengmang dawh a si tikah Malaysia Laimi lakah na ruah ning ah a cang khomi thil a um maw?\nUm, si ko. Atu tiangah register tuahmi hi 7,000 leng nan si cang. Tlai deuh cun 20,000 nan phan te lai. Cu nih an nupile le an fale an auh hna ahcun thong sawmli thong sawmhnga kan phan te lai. Rian nih har chin lengmang a si tikah eidin har chin a si lai. Cucaah, atu i US in Norway in Kawlram lei i kuatmi khi Malaysia ah a lut dih te lai. Malaysia Laimi harnak lawng si ti loin vawlei pumpi Laimi kan harnak a si te lai.\n2010 thimnak ahhin Kawlram aa thleng lai ti na ruat maw? I thleng seh law Malaysia Laimi hi zeitin dah tawlrel kan si lai?\nKa chim kho lo. Cozah cu ruahlopi in i thlen khawh a si ko. Aa thlen sual a si ahcun UN nih a pakhatnak (Kirter `hannak) Policy hi a hman lai. UN nih tlun khawhnak dingin an khan lai, ticket an cawkpiak hna lai i tlunter a si ko lai. Ramthumnak kalnak cu a dong bak lai.\nMalaysia in i auh i benh si loin a dang lam i kawhauhnak ah a um el maw?\nA um tuk hen ta. Visa 93 ti a si i, hi hi chungkhar khawhauhnak caah tuahmi a si. Immigration phit lio i nupi va ngei paoh cu Malaysia ah rat hau loin Kawlram in auh khawh an si.\nCu Visa-93 tuahnak ah tangka a dih maw?\nA dih lo. Refugee caah zei hmanh man a la lo. Rangoon thi cheknak man le vanlawng man lawng pek a hau.\nCu cun Kawlram i a ummi kan nu le kan pa hi teh auh khawh a si lai maw?\nNu le pa cu Greencard a si lo ah citizen si tik lawnglawng ah auh khawh an si.\nCu visa-93 cu teh khoika ah dah sok khawh a si, a sok ning?\nU.S. phak cangka in U.S. Department of Homeland Security ah sok colh a ngah. Fiangte in theih duh ahcun resettlement agencies hna asiloah Laimi upa hna le pastorte hal khawh an si ko.Guam i a rak kalmi hna zong nih Visa 92 in pei an chungle vialte an rak auh ko hna cu. Cucu atu i Visa-93 kan timi he hin aa khatmi a si ko.\nVisa 93 in auh duh usih law zei tluk dah an rauh lai?\nThla nga ruk zong rauh khawh a si. Nain, a tlangpi cun kum khat hrawng a rau tawn.\nVisa 93 san a tlaihnak?\nVisa 93 hi Malaysia Laimi kan caah a `ha taktakmi a si. Malaysia rat hau loin Kawlram in auh a si tikah tha a ba lo, tangka a tlo fawn, a rang fawn. Cun, kan i auh i kan i benhmi nih hin kan tinvo (khuaitan) a chuh ngai. Tahchunhnak ah, US nih Chinmi 5,000 laak i tim sehlaw naule le chungle kan i benh i inn chungkhar tlawmte ah kan tling. Nain, i benh loin Visa 93 hman ding i tim hna sehlaw, US ah minung 5,000 an kal hnga. Kha nih khan US a phak hnuah a chungle kha an auh hna hnga i US ah Chinmi minung 15000 hrawng kal khawh a si hnga. Cucaah Yangon in i auh khawhnak Visa 93 hi theih dingah a herh ngaingai.\nKanhnu zarh i Seihnam i Mobile Registration kong he pehtlai in ruahchannak a tlawm tuk kong `ialmi kong ah careltu cheukhat sinin, "Kan ule le kan pale nih Laimi Lairam ah an dih lai ti an phan ruangah a kan tlerh bia sawhsawh a si hnga maw?" timi biahalnak a ra ngai. Hihi zeitin na ruah ning?\nAw. Hihi kan ruahnak kan chimmi a si lo. UN policy le US policy kal ning in kan chimmi a si. US nih a la dih hrimhrim lai lo. Cucaah a laak dih lai tiin Malay kal aa thawhmi poah an i ngaihchih caan a phan te lai.\nMobile Registration in tuahmi le a hlan deuh i register tuahmi hi UN nih a kan tawlrel daan aa dang lai maw?\nUN mit ahcun UN card aa tlaihmi paohpaoh cu an i khat dih ko.\nMobile Registration hi a dong te lai ti na zum maw?\nA dong te lai ka zumh. A tuan le a tlai lawng a si.\nRalzaam pawl caah camp hi teh an ser te lai ti na zum maw?\nCamp sak i camp i mipi chiah timi hi thil rit ngai a si. Camp i an chiah hna ahcun UN nih ei ding hrukaih vialte a bawmh hna a hauh lai caah tangka tampi a dih ding a si. Cucaah, chiah lo an duh deuh ko lai. Nain, khua chung i kan tlonlen ning ah zohdawhlo in kan um a si ahcun camp a ser lai lo tiah chim khawh a si lo.\nMipi sinah biacah na duhmi?\nRamchung a ummi hna caah cah ka duhmi cu Malaysia ah hin rak ra chap bak ti hlah uh. A phan ciami hna hmanh hi ramthumnak ah an kal dih kho lai lo. Cun, hika a phan ciami hna caah cah ka duhmi cu dinnak le felnak he rian `uan i zuam hna usih. Cu lo ahcun a kan dawtu UN a lung kan donghter tuk sual lai.\nNa rian tampi lakah caan na kan pek i kan i lawm tuk.\nKaa lawm ve.\n(Ref:: Malaysia Seihnam Vol 395)\nPosted by L.VanBlian_blogpost.com at 8:42 AM\nUm har ah Capo biatak rel pah tuah hna uh si law


THAWNGTTHATUK: KALAY AH RALKAP BAWIPA ZONG A NUNNAK ALIAM – The Chinlung Post\nTHAWNGTTHATUK: KALAY AH RALKAP BAWIPA ZONG A NUNNAK ALIAM\nMarch 29, 2021 admin Kawlram 0\nThawngpang ttha taktak si. Nizan Kalaymyo mipi le ralhrang kawlralkap i kahnak ah ralhrang ralkap minung pali an nunnak aliam pin ah minung tamtuk hliamhma an tuar. Nizan Kalaymyo Tahan zanlei suimilam pathum hrawngah ralhrang ralkap duhlonak langhter an tuah. Mipi hna duh ralhrang ralkap hna nih tthawldawi an timh hna i, an kal hnawh hna.\nCu ahcun mipi hna nih an tthuat ve hna i, ralhrang ralkap minung pali an nunnak aliam pin ah ralhrang ralkap minung pakul nak tlawmlo hliamhma an tuar tiah pawngkam a ummi hna nih an chim. Culawng siloin ralhrang ralkap pawl nih Buchoke lampi ah kan ralbawipa a nunnak aliam tiah an chim thawng kan theih tiah nu pakhat nih a chim.\nRalhrang ralkap hna nih inn pawngkam i a ummi TV pakhat zong an fir tiah a chim. Cun lamkam hrawnghrang ah thi ai nehmi hmaihuh siseh ralkap thilthuam tthenkhat zong hmuh asi tiah an chim. Cun mipi le ralhrang ralkap pawl an kah lio ah hin atu le tu voinga hrawng ralkap motor an i chawh zong kan hmuh hna tiah an chim chih.\nHliamhma atuarmi ralhrang kawlralkap hna cu ralkap sizung ah an chiah hna ti asi. Ralhrang ralkap hna nih zahanzan suimilam pasarih hrawngah khuachungah an i chok tthan i, minung pakhat lansone pawngah duty aciahmi cu an kah thah tiah tthan ti si. Chirchchan: Zalen\nAPOI KO, TUNAI TE AH MINUNG PAKHAT A NUNNAK ALIAM TTHAN\nTHANTLANG HAKHA UMMI DIH LAK EI DIN, DING RAK I CAWK CIA DIH ULAW


SAC Ralkap Hna Cu Khua Pawng Ah Raltuk Ding In An Kal Lio Ah Bomb Puah Hnawh Hna Ca Ah Tam Taktak An – Chintanbo\nSagaing ramṭhen Khin U peng Yua Tit Kone, khua ah umhmun a khuar mi SAC ralkap hna cu khua pawng ah raltuk ding in an kal lio ah bomb puah an si i ralkap 19 an thi, tiah Khin U peng thawngzamh sin in theih a si. Nihin May 6 zing Sml 9 tluk ah SAC ralkap 30 fai cu Khin U Support Organization (KSO) nih padeta bomb lung 6 in voi 3 an puah hnawh hna. Ralkap 19 an thih lengah midang 5 cu fak ngai in hliamhma an tuar, tiah theih a si.\nChindwin Tiva Lei In Riahcaw A Phortu Tilawng 3 Tlaih A Si. Sagaing ramṭhen, Chindwin tiva lei in SAC ralkap riahcaw a phortu lawng 3 tlaih an si i riahcaw vialte kan lak dih, tiah DBTF nih thawng an thanh. May 6 ah Chindwin tiva kam zohfelnak tuah a si lio ah Monywa in Khani, lei ah a ra mi thilphor lawng 3 cu Khani um mi SAC ralkap riahcaw chan ding in an ra, ti thawng kan theih caah Dragon Brother Task Force(DBTF) le ṭangrual phu nih kan va kham hmanh hna i kan tlaih manh hna, tiah thawng an thanh.\nRelchap; Pauk peng thlanglei ah a um mi Chiat Kaan khua a khangtu SAC ralkap an doh hna lio ah YRF ralkap: Nay Lin Htet le Ze Ya Aung cu March 5 le 6 ah an nunnak a liam, tiah YRF chungtel pakhat nih Yangon Khit Thit ah a chim. Ralkap Nay Lin Htet cu May 4 ah Chiat Kaan khua SAC nih an khangh hnu kahdohnak a chuah lio ah meithal kuan nih a khen i, thlawp cuahmah a si lio ah May 5 ah a nunnak liam.\nCu kahdohnak ah cun SAC ralkap 18 bomb puahnak in an thi, tiah theih a si. “Ralkap Nay Lin Htet hi May 4 ah ah Ciat Kaan khua ah SAC ralkap rallam a sialtu hna nih meithal an kuan thlaknak ah, a paw ah an khen i, thlawp cuahmah a si lio May 5 ah a nunnak liam,” tiah YRF chung tel pakhat nih cun a chim. Ralkap Ze Ya Aung cu May 6 zinglei ah Chiat Kaan khua mipi hna nih ‘khuachung kan lut ṭhan lai’ an ti caah SAC nih bomb an hmanh mi a phoihnak ah bomb nih a puah sual i siizung an kalpi lio ah a nunak liam, tiah YRF sin in theih a si. Credit; The Chin Post


Brandon Bernard Thih Dantatnak Kongah Trump Mawh Phurh Ding Si Maw? Biden Nih Zei Achim? A Mak Bak Hih!\nPosted By: chin11news December 13, 2020\nBrandon thihnak kongah US Rampi ai hnin sai ngaingai, demon holh zong za a long ngai ve cang. Brandon hi minung pahnih Nuva Todd le Bahley thattu a si, a thah ning hna cu, meithal in a kah hna i an thilo nain an motor chungah mei in motor he a khangh hna tiah theih si. Hi mithat tu ahhin midang a hawile zong an um tiah theih si, mithahnak ahhin fir le lainawn hmuh in tazacuai a si.\nBrandon nih a thah hna hi kum 1999 ah a si, atu cun kum 21 si cang tinak si, nawlnak zong voitampi an tuah nain a ngah tilo caah, Thihsii chunh in biakhiahnak sang bikmi supreme nih an chsh piak hi a si.\nMinthang tampi nih a rak tuah lio ah brandon hi no lio, kum 18 hrawng si i a lungthin ruahnak a rak pical rihlo caah, thihnak taitai cu pek ding silo, nun chung thongin ah chiah dingtu si deuh tiah an chim.\nThiding biachah piak a si hnu ahhin todd a nu sin ah mithli he ai ngaichihnsk le khua a ruah khawhlonak zong a chim i mithi Todd a nu zong nih hi thih dantatnak hi president Trump nih a ruah awk ngai si tiah a chim ve.\nCu lakah atu lio president a si lai dingmi Biden nih a ti vemi cu, keimh uknak chuak colh sehlaw hi thil hi cu a letling lai tiah a chim, a ti duhmi cu thih dantatnak hi ka kham lai kha a si.\nUS ram ah kum khat chungah Thih dantatnak hi atu brandon in a pa 9nak si cang, hihi cu US Ram ah a umnak hngalo uktu hna nih tawlrel ding si tiah mitampi nih an chim. Hi thih dantatnak kongah trump hi mawh phurh thlu awk si maw silo timi ah US mipi zong an lungput ai khat ciolo.\nA cheu nih an chim vemi cu, a thah lio hna ah thahmi nupa hna nih that lodingin zeitlukin dah ngaihthiamnak an hal hnga i mithli he an nawl hnga, cu zongah duh loin an thih hlan ah mei in a khangh rih hna, thih dantatnak an pekmi hi a phu ko, hmsilei ah hihi US ram himnak caah a thami diko tiah an ti ve. Mithat tu hi mifir,damiah a si tiah theih a si. Cafang palh sualmi um cun phone si caah ka ruat thiam u. Catialtu: Stonny Bawi


US Lainu Shin Bia Video Cu Zoh A Nuam Kho Tak Tak. – Kawltu Team\nUS Lainu Shin Bia Video Cu Zoh A Nuam Kho Tak Tak.\nNovember 20, 2020 November 20, 2020 Pu Tawn Mang\nUS Lainu hlasakthiam ngaingai simi Shin Bia live video cu zoh a nuam kho taktak. Aa dawh khawh ning cu a mak ko. Tutan live video a van thlah mi ah hin Mizo hla “awm lo ta la” timi hla zong dawh taktak in a van sak. Mizo hla, Lai hla, Mirang hla a sak khawh dih, uar um kho taktak. A mui siseh aa dawh taktak fawn. A tang bak ah a video a um lai.\nVideo Credit : Shin Bia\n(Mah capar hi van rel chap) Laimi nih kan uar ngaingai mi Aung La Nsang, Tial Thang le a hawile pawl cu caan nuam ngaingai an hmang tti hna. An hmanthlak zoh tik ah an i nuam ngaingai. Zoh an nuam taktak fawn. An hmanthlak zoh tik ah zeiti tluk in dah Aung La le Tial Thang hi an i dawt timi hmuh khawh a si. Aung La Nsang nih hmanthlak a van thlah mi ah mah ti hin a tial. A tanglei ah tling deuh in van rel.\nAung La Nsang, Tial Thang le a hawile pawl cu caan nuam ngaingai an hmang tti hna. Mah ti hin Aung La Nsang nih a chim, “Hi bantuk in BJJ coach Wally,Indiana le a fapa te he Lunch kan dum tti kho hi a ropi tuk. A caan ahcun kan nun ning hi a mak ngai ve.” tiah a caan ahcun an hawile pawl hi an i nuam ngai ve tawn nak kong a chim.\n(Mah capar hi van rel chap) Burmese Python Aung La Nsang nih “ka rak kir zau lai” tiah a chim than cang. A biachim mi cu uar um kho taktak si. Ruah(Rain) a sur le Ni(Sun) a sat lio zong ah training ka tuah mi hi ka dinh tak hlei lai lo tiah a chim. Aung La hi kan theih cio cang bantuk in Ridder cu vanchia ngaingai in a tei lo. Asinain a lung a dong lo, mah tak hi uar a um khun nak cu a si.\nAung La Nsang nihcun “Ruah(Rain) a sur le ni(sun) a sat tuk a si zong ah kan training thiam thiam lai” tiah a chim. Exercise a tuah nak hmun cu zoh a nuam law law. Aung La lungput hi uar um kho taktak. Sungh a duh bak lomi asi. A bak ah a video a um lai. Link hi click law video zoh khawh a si lai.\nVideo Credit : Aung La Nsang\n(Mah capar hi avn rel chap) Tutan US thimnak cu vawleipi nih a cuanh bak in an cuanh cang ti cu theih dih asi. A tu tiang zongah a hodah teitu taktak asi timi hmanh theih khawh asi ti loh. Democratic Presidential candidate Joe Biden nih Donald Trump le a hnu zultu hna nih hin zeitluk hmanh in i zuam hna sehlaw election result cu letkhawh asi tilo tiin a chim.\nTrump cu i lungsak dingin a ti. News le media tampi nih cun Biden cu White House lei ah i thialkamnak ding lawng a tuaktan cang tiah an chim i, Trump hi zeitluk hmanh in White House ah i um aa timh hmanh ah asi kho lai lo tiin a tarlangh. Biden nih a advisors hna cu tong in January 20,2021 ah a office ah a luh tik ah an riantuan ning ding an ceihkhang cang tiin an tarlangh.\nAsinain Republican lei zongnih sungh cu duh loin biatak tein tan an lak lio pi asi ve i, 2020 US thimnak ah thil diklo tuk in state cheukhat ah a cangmi hna cu phozar i Trump nih a dirhmun cu pehzulh tthan dingin an i zuam peng ve. US secretary of state Mike Pompeo nihcun dan nih a onh bantuk in state cheukhat ah vote tla mi hna cu an relthan lio asi i, Trump nih hin teinak cu a hmuh than hrimhrim lai i, Democrats Joe Biden nih teitu ah airuah nak cu hnawl asi lai tiah a chim ve. Russia, China, Mexico, Brazil, Turkey le Slovenia hnan nihcun US thimnak hi fiangfai tein a dih hlan poh cu lawmhpi an timh lonakkong an rak chim ve. A sinain Trump hawitha asi mi India le Israel tu nihcun Joe Biden cu an rak lawmhpi manh cang.\n← Share Cio Hna Usih ! Bawipa nangmah na inn te ah na fa dawt Pu Chum Lian Mang a rak tlung cang.\nDr.Lian Hmung Sakhong Nih Meithal Kah I Zuam Nak Ah Pakhat Nak Aa Kan Ngah Piak. →


President Trump nih USA mipi sin ah bia a chim mi cu hna a ngam tuk hrinhrang. President tha a si ning a lang thluamah ko – Thechinlungnews\nPresident Trump nih USA mipi sin ah bia a chim mi cu hna a ngam tuk hrinhrang. President tha a si ning a lang thluamah ko\nPosted By: admin May 10, 2020\nPresident Trump bia chim mi le thil tuah mi cu hna a ngam tuk hrinhrang. USA mipi caah cun Trump President a si chung cu ei le ding ah lungrethei ding pakhat hman a um lo. President Trump’s Coronavirus Task Force ah a bohchan ngai mi le sibawi mithiam le mifim Dr. Anthony Fauci, Nation’s top infectious disease expert, Robert Redfield, director of CDC le Stephen Hahn, Commissioner of the FDA hna cu Coronavirus an ngei ruangah inn ah home Quarantine Zarhnih chung cu an tuah lai.\nDirector of the centers for Disease Control and Prevention Robert Redfield cu an inn in teleworking in rian an ttuan peng ko lai. Food and Drug Administration Commissioner Stephen Hahn zong a pawngah um a rian ttuanti hawi zong nih mah coronavirus hi an ngei ve caah inn ah home quarantine an tuah thluamah lio si\nAmerica Conavirus ruangah a thimi lakah mi 25600 cu Nursing home resident or workers an si. New York State’s nursing home lei ah thi an tam bik, States 12 ah nursing home ah a thimi hna hi , US ah 50% an phan. New York Gov. Andrew Cuomo cu Nursing Home a zohkhen ning a thalo tiah fakpi in soisel le thangchiat a si lio\nPresident Trump nih a chim ning ah cun American Economy cu hmun dang ah a kal lonak ding caah USDA agriculture purchase $3billion in a kal pi lai. USDA’s $19 billion agriculture assistance program tangah an cawk mi hna; Food bank lei ah hmang a si lai. Farmer pawl nih an ser mi Dairy, meat & produce vialte hna hi ramdang ah kal lo in America chungah US mipi timtuahnak ngei a si.\nMah bantuk in an kal pi nak ruangah bik cu USA tangka le ei le ding vialte kha ramdang ah a kal ding mi a kham lai. Farmers pawl nih Family Food Box Program na kalpi lai i, hi ka hin Farmers le Rancher pawl caah direct grant $16billion chia a si. Mah bantuk in Trump nih thil a tuah nak ruangah cu USA mipi nih ei le ding ah harnak le buainak an tawn lonak ding caah a si. Credit- Donald Trump Facebook\nBe the first to comment on "President Trump nih USA mipi sin ah bia a chim mi cu hna a ngam tuk hrinhrang. President tha a si ning a lang thluamah ko"


Tazaa An I Cuai Than Lai TuTan Ah Trump Nih A Sungh Khan Kho Lo – The Chinlung Post\nUSA Election Pehpar TharNarelhlanah biacah kan duhmi cu kei hi Trump a dirpimi ka si caah na relhlanah theiter ci kan duh. Pathian a biami ka si ve.Nihin nitiangah a hodah teitu asi ti cu chimkhawh asi lo. Sihmanhsehlaw a ra laimi ni tlawmpalah cun tuanvo ngeitu nih a nih hi timi a thanhte ko lai. Cu lakah a pehparmi tlawmpal cu a tu an buaipimi state pawl hi thimzan November 3 ah cun Trump nih ateinak state deuh longte asi. November ni 4 zingka 2:30 hrawng in Joe Biden nih vote tamtuk ai thlau cangmi kha avun detthan i teinak anehhnu nihkhat rauhah an vun pek.\nCucu Trump nih acohlan khawhve lo caah vote relthan dingin tazacuainak cu ahung chuak.Media nih Trump hi an dirpi duhlo, Joe Biden an hawipa lihchim kha na tanh ve. Hi thil an tuahmi chungah an buaibainak hrampi cu Mail in vote kuat, thlakkha asi. Cu vote mail kuatkha adikmi cu sisehlaw a hopoah nih teitu cu teinak an coter ko hnga. Nain Joe Biden le an tanti hawi Democratic pawl cu Mithi cia vote kha an lak i ithimnakah Joe Biden vote an tlakter ve hna. Cun minung state dangta kha an lak i state dangah vote an thlakter rih hna. Culong a si lo,\nTrump minthut ai lomi pa 8 bak te Joe Biden vote an thlahter rih. Cun Min tellomi pawl kha arannak in vote an thlakter .Trump vote kha an hlawnhpiak , azat cu hngalh asi lo nain atamtuk hrinhran. Cun ithimnak vote relmi chungin Trump vote kha Joe Biden leiah an thial rih, Mipi nih Trump vote an pekmi kha an delete piak rih, cu long asi lo. Post Office nih mail ni luanhnu ah an tuahmanh lomi vote a rannak an vuntuahcawp i, tuahmi cu a tlaihnu ah an vun pekthan rih hna nain ani caan kha election nih chungah aphanmi asi tiah an thlen rih.\nAruang cu Joe Biden nih ateicang tiah an i lawmh lioah Trump nih vote tumtuk atei caah asi. Tutan ithimnakah hin a hlanpi in tubantuk kan tuahlai tihi an rak itimhmi hrimhrim kha asi cu afiang. Democratic party nih hin a thli in tawrle cheng in ziknawh an hman ti cu chim haulo a si ko cang.Atutan an buainak hi afawi lailo, hlanpi in an thil tuahmi an rak fiarnak kha mual apho khi asi cang caah mipi thinlung chungah a cam cang lai , caah hinak asanglei an panh kho, Media nih Trump an tanh duhlo tikah Trump nih a mah tein media kha i ser ve.\ncucu Twiter le Facebook page ai ser i, nan hmuhmi kha ka chim u tiah a ti ve tikah media nih an thanh piak duh lomi, an tialpiak duhlomi kha amah te bakin aithanh a langter caah media nih an tei khawh lonak cu a si. Follow a tamtuk angei i, Media pawl cu sunhzatlak nih a den hna million tampi nih an chuahtak hna caah nihlawh an i pe kho tilo caah an riantuan minung anrian in an dinhter hna.\nAtu i Joe Biden teinak an pekmi State ah hin teinak ahmuhthan ko lai cucu kan i ruahchanmi cu asi ko. Vuleiah hi ahohmanh atlingmi kan um lo an umlo nain Trump tluk in USA ram adawmi ka hmu rih hna lo, atuanman thlahlawh mi sifak apek ko buah a dawtnak an hmuhpiak kho hrim lo,Abraham lincoln chang a si.Nihin laimi tampi nih Trump hi a hua taktakmi kan um kho me,\ncucu kan chung ummi nih a remlo caah asi ko. Obama chan kha kiarthan kan duh caah asi ko lai. Kan tuah tawnmi kan ngah tawnmi a kan phihpiak hna si kho ve ko, kan mawh ve lo. Khrifa nih kan tleihtleng taktak cu tutan ithimnakah hi a lang tiah ka ruah. Adeu le atak a langfiang bik ko ka ti.Kha ka bia athaw i ka bia asau, tutan thimnakah cun Trump nih teinak puanrang atarthan lai cucu ka chunmang zong asi i, atak zongin kan hmuh ko lai.\nAtu atangmiah hin Pennsylvania (vote 20) Georgia(vote 16) Arizona (vote 11) a tu ahmuh ciami 232 +20+16+11 =279 a si lai i, adang hi a lak thanzongah atha alakthan lo zongah a zeihamh a herh ti lo. Hihi cu a rauh hlanhah an fiangte ko lai. Minnesota, Michigan zonghi kanmah ta an si te ko lai. apahnih hin vote 16 an ngei .Ahopaoh teitu si ka duh lo, fiangte in Pathian atanhmi khrihfa akan dawmi rian a thiammi ka duh caah Trump hi ka tanh bak. Obama chan cun zan mitkuh athaw lo, rian a har misual an karh. Tihphannak chungah kan dir kha bantuk kha hmuhzong ka duh tilo. Pathian biaklio caanah bawmpuah atam meithal iakahnak atam . cucu na duhthanah Joe Biden kha tanh ko.\nKa chunmang cu a hlanpi Election hlanpiah ka rak tar cang ka facebook pageah, cubantuk te in January ni 20 cu Trump nih thutnak kha pehthan ko lai.Keimah cawngthai in kathai, a duhmi zalawngte in relkhawh asi. Hawitha tampi ka duh, Pathian hi kan himnak le kanthazang kan ruahnak dihlak nunnak cu asi. Atu kan nun hi Pathian thluachuah asi. Ithim dingmi pakhat ka ngei cucu Jesuh khrih a si, cucu a zum i Pathian atanhmi cu ka tanhve bak hna, ka dirpi ve bak. Cafang palhnak le tlinlonak tampi a um kho ka vun remhpah than te ko lai. Reltu nan dihlak cungah Jesuh khri deihnak le hnangamnak um cio ko seh. Nan tuan kawlnak nan thlacamnak cungah Pathian nih hlawhtlinak he na umpi cio ko hna seh.


Chin ramkulh lei a rak rami ralhrang voihnih bom an puah, 3 tluk an thi – THE CHINLAND POST\nChin ramkulh lei a rak rami ralhrang voihnih bom an puah, 3 tluk an thi\nPost Staff | 2022 February 24 — Kalay le Chin ramkulh chaklei ah ke in a rak rakmi ralhrang le an mawtaw cu February 23 ah CDF phukomh hna nih bom voihnih an puah hnawh caah ralhrang a tlawm bik 3 an thi tiah theih a si.\nFebruary 24 zing sml 11:00am tluk ah Tedim peng Taingen in Falam lei ah ke in a rami ralhrang pawl cu Zawngkong khua pawngah PDF-Zoland le CDM-Siyin phufonh nih bom an puah hnawh hna hi a si.\n“February 23 ah Taingen in Falam lei ah ke in a rami phu cu a langhlat in bom kan puah hnawh hna. Ralhrang 3 tluk hi cu ṭha tein a khen hna lai. Khua muih tiang mah ka hmun ahcun an um i a hnu ah Falam lei ah an kal tiah PDF-Zoland in chimnak nawl a ngeitu nih a chim.\nZaanlei sml 4:00pm tluk ah eidin le ralhrang a phormi mawtaw 18 cu bom kan puah hnawh ṭhan i mawtaw pakhat cu a rawk cikcek tiah a chimchap.\nMah mawtaw thluan cu a naih deuh in doh dingah harnak tete a um caah le khualtlawng an um lo caah bom in kan puahnak hi a si tiah PDF-Zoland in biachimnak nawl a ngeitu nih a chim.\nFebruary 15 zongah Falam khuapi in Kalay lei ah a rak ṭummi ralhrang mawtaw 23 cu PDF-Zoland le CDM-Siyin fonh in bom an puah hnawh hna caah ralhrang 10 leng cu an ruak hmanh char awk ṭha lo in an i samh dih tiah Khonumthung Burmese nih a ṭial.#\nPrevious Kanpetlet ah mipi 1,500 tluk nih inn le lo an zaamtak\nNext Sniper in kan in kah lai tiah tlerh ka tong tiah Chief Minister Ngun San Aung nih a chim


Kawlram Tilianh Ruangah Inn 6,100 Ti Nih A Phum I Minung 11 An Thi Cang – THE CHINLAND POST\nKawlram Tilianh Ruangah Inn 6,100 Ti Nih A Phum I Minung 11 An Thi Cang\nTCP-Thantlang| 2018 June 18| Ruahsur ruangah Kawlram chungah inn 6,100 ti nih a phum dih i minung 23000 umnak ngei lo in himnak hmun ah an zam, minung 11 an thi cang tiah rampi mibawmchan tu le hmunhma petu zung in theih a si.\nMah cazin cu ti ruangah harnak a tongmi pawl an si i hi bantuk in ka dangdang zongah an um rih kho. Mon ramkulh ah innchungkhar 450 renglo le minung 3,700 renglo cu a himnak hmun ah thialter an si. Magwe ramthen chungah innchungkhar 1,000 renglo le minung 4,500 tluk, Irrawady ramthen chungah innchungkhar 800 tluk le minung 3,500 renglo, Rakhine ramthen chungah innchungkhar 2,500 renglo le minung 11,000 renglo le Shan ramkulh ah innchungkhar 140 tluk le minung 350 renglo cu an inn le lo chuah tak in a himnak hmun ah a zammi an si.\nKadang Kachin le Kaya ramkulh chung zongah tlawmpal cu an um rih. Cun Magwe ramthen chungah hlei 18 le tikham 9 tluk aa rawk i Mon ramkulh chungah phnih aa rawk ve. Sii-inn le phungki sianginn cheukhat zongah ti a lutmi le aa rawkmi zong an um len tiah mibawmchan tu zung in theih a si.\nKawlram chung tilianh ruang ah minung 11 an thi cang. Ti lianh ruangah tlanglawng lam rawh, motor lam rawh, vawlei min cimh zong an um len tiah theih a si.\nPrevious Kumtlinglo A Tlaihhremtu Hna Cu Thihdan Pek Ding Timi Biatung Chuahpimi A Sung\nNext Rampi Vuanci In A Tanglei Paoh Cozah He Aa Pehtlai Lomi Puai Ah Kal Lo Ding In President Zung Nih Nawl A Chuah


Covid-19 Pulrai ttihnung dohtu sibawi hna sin ah lomhnak bia a chimtu Thet Mon Myint - Khuaruah Har News\nTuchunni tiang kawlram chungah a konglam chim a daikho ballo tu mintami lak ah hlawtawk ttha baklo mi cu Thet Mon Myint hi a si. Kan theih dih cio bang Thet Mon Myint cu kan Lai miphun hnarcheu a si ve mi a si caah kan miphun nih philh awk a ttha hrimhrim lo. Tulio kan vawleipi abuaiter dihtu covid-19 kong he pehtlaiin Thet Mon Myint zawng dai tein a um kho hrim lo.\nVawleicung ram tampi ahcun covid-19 pulrai ttihnung ruangah minung tam tuk an nunnak a liam cang i, minung tam tuk nikhat hnu nikhat in zawtnak ngeitu an karh chin lengmang. Mah caah cun damlo zohkhenhtu sibawi le nurse tiang hmanh an luat khawh hlei lo caah minung tampi an nunnak a liam. Mah caah cun sibawi cheu khat le nurse cheukhat hna cu an rian ttuan ngam tilo in a zamtak mi zawng ram cheukhat ahcun an um pah lengmang cang.\nCu tluk ttihnung mi pulrai doh ding in nunnak tiang thap in kawl sibawi le nurse tampi cu an mah inn lum te hmanh ah um kho lo in ram le miphun caah tiin an cawlcang tuah mah hna. Miphun le ram caah nunnak thap bak in aipe mi hna sibawi le nurse hna an cawlcanh ning nihcun Thet Mon Myint cu dai tein a tthitter khawh lo caah ram le miphun caah nunnak thap in rian a ttuantu sibawi le nurse hna sin ahcun lomhnak bia a chim.\nKan damlo caang ahcun mah chungchuak fale hmanh naih khawh hmanh a si lo zia cu nunnak thap in miphun le ram caah rian a ttuantu sibawi le nurse te nih zeitluk in a har tihmi nan theih cem lai tiah a chim. Cu bantuk zawt fahnak ttihung cu an cung ah a tlung kho cio ko ti an theih ko nabuin miphun le ram caah nunnak thap in aipumpe mi sibawi le nurse hna sin ahcun lomhnak bia chimlo in a um khawh lo caah tu bantuk in Thet Mon Myint nih lomhnak bia a chimphuan nak a si.\nThet Mon Myint nih cun amah dawtu mipi hna sin ahcun covid-19 pulrai ttihnung lak in an luat khawhnak ding caah pumpak cio kan thazang tthawnter cio hna u sih tiah forhfialnak bia cu march 30 zanlei suimilam 5:00pm ah khan a facebook cahmai ah tu bantuk forhfialnak bia a rak ttial hi a si. A chim tthan rihmi cu covid-19 pulrai ttihnung ruangah a nuhpingngia tama pawl zawng zatka i thla kho lo in mah le inn teah kan i din dih cio cu zapi theih dih mi a si tiah alanghter chih fawn. Covid-19 pulrai ttihnung in minung 14 tiang a tlunh hnawh cang hna caah sizung lei rianttuantu le mipi kan zapi tein ralrin taktak in kan um a hau cang tiah interview an tuahnak a chim.\nHOME Myanmar Ngandamnak Kong\nCanada kan PM nih $2 billion dih in Masks le PPE thilri pawl cawk dingin nihin ah thanh\nZoh Ah Khin Zangfak Tak Tak An Si; Raalhrang Ruang, Covid-19 Le Ei-awk Ngeih Lo Ruang Minung Tam Tuk An Thi\nCovid-19 Thih Ttih Ruang Inn Chung I Erhkanh Nalak Ah Palik Pa Tek Nih Atlak I A Nunnak A Liam\nKa Pa Bia Ka Ngaihlo Ruangah Mah Bantuk Thil Ka Cungah Atlunnak Asi Tiah Achimtu Hlasak Thiam Moe Aung Yin\nA Dawt Tukmi A Nungak Nu Ruang Ah Hri In Ai Awk I A Nunnak A Liam\nRel a huammi caah: Myanmar Phunghram zohfelnak, Myanmar ramchung ah Cozah pahnih an um


Apoi Tuk Hringhran E : Zuu a rimi Kawlpa nih Hakha ah motor in nungak Ni Iang a pah i a nunnak liam – FIAKFAIROCK\nA pahtu Kawlpa hi Sagaing ramthen biaceihtu lutlai bik a fapa Sai Wahna Aung(32) a si. Chinram biaceihtu lutlai bik Sonny Thang Cung nih Sai Wahna le a pa cu kumthar hmanti ding ah a sawmmi an si. Wai Wahna cu police nih tutiang an tlai rih lo.


Salai Lung Thlitum Nih Halkha Lamzawhtu Phu Leh Nak A Tuah Ning Hna Cu Dah Ngai Zei Tin A Si? – Chin Miphun Tlangau\nSalai Lung Thlitum Nih Halkha Lamzawhtu Phu Leh Nak A Tuah Ning Hna Cu Dah Ngai Zei Tin A Si?\nJuly 31, 2019 Salai Ephraim OPINION, WORLD 0\nMai Sangte Le A Hringtu A Pa Zoh Ah Khin Zei Dah Na Thinlung Chungah A Chuak Ve?


The 10 days gathering of IUCN World Congress Starts in Hawaii — Earth Journalism Network\nBy Salai SH Lian, 2 September 2016\nThe Chinland Post, Oahu, Hawaii\nThe world's largest conference on the conservation of nature and natural resources is currently taking place in Hawaii, USA. Known as the IUCN World Conservation Congress, the open ceremony of it's 25th gathering took place at the Neal Blasdell Centre on the theme of 'Planet at the crossroads'.\nMore than 9,500 participants from 192 countries gathered to discuss the correct utility of natural resources and the way to conserve ecosystem.\nThe ceremony began the morning of September 1st with keynote speeches from political leaders including presidents, governors, senators, and MPs addressing an audience of scientists, NGO representatives, students, indigenous peoples and conservative communities from around the world.\nDuring the opening ceremonies, Hawaii Governor David Ige said that, "Hawaii is often referred to as the endangered species capital of the world adding the major issue is due to the global climate change. However, it will be much easier if we all devote to protect our planet".\nUS secretary of the Interior Sally Jewell also said, "the world must move from random acts of kindness to strategic conservation and to come up with further measures to tackle the scourge of wildlife trafficking. The US is part of the problem and must be part of the solution".\nInternational Union for Conservation of Nature (IUCN) was established on October 1948. Members of the congress already met 24 times before and the last conference was held at Jeju, Korea in 2012. The 25th conference holding presently at USA is the first time ever been held at the states and the 100 years anniversary of the national park service of the government.\nThe 10 days gathering congress is divided into two sessions. September 2-5 as forum/workshop and September 6-10 will be an assembly.\nThe IUCN Director of general, Anger Andersen said, "ambitions for this conference are very high and it is the largest environmental gathering ever adding to carry out a successful outcome on nature conservation and biodiversity.\nSalai Sang Hnin Lian, editor of the Chinland Post is participating in the IUCN conference as a media fellow from Earth Journalism Network.\nChin (Hakha) language;\nNi 10 Chung Tuah Dingmi IUCN World Congress An Tuah Cuahmah\nOahu, Hawaii; Salai SH Lian|TCP 2016 September 2| Vawlei cung pawngkam zohkhenhnak le kilvennak kong he pehtlai in tuahmi lak ah a ngan bikmi tonpumhak (conference) cu USA ram Hawaii Tikulh ah an tuah cuahmah lio a si cang.\nAtutan, Hawaii i Neal Blasdell Center ah tuahmi hunnak puai hi a voi 25nak International Union for Conservation of Nature (IUCN) nih a tuahmi World Conservation Congress a voi 25 nak a si tiah kan theih.\nTukum an tlangtar cu, 'Planet at the crossroads' ti a si.\nVawlei cung ram zakip, Ram 192 in minung 9,500 leng tel in tuahmi nih a biapi bik in ceihkhan aa timhmi cu pawngkam zohkhenhnak kong a si. Vawleipi ah, pawngkam zohkhenh ning a hman lo ruang ah le ningcang lo in thil sining hman ruang ah Tlang saram in ti ngahring tiang an him ti lo. Culawng silo in, thilnung le thingram hme tete tiang a lo tlau an tam cangmi kong ah ceihkhan thannak ngeih dingah an rak phanhmi a si.\n2016 September 1, sml. 12;30 am (Hawaii-Aleutian) ah, Conference hunnak tlamtling tein an tuah cang.\nA telmi hna hi Cozah Riantuantu in President, Governor, Senator, MP tbk. an i tel lawng silo in, a cozah silomi bu chung in, NGO/INGOs Riantuantu, Scientists, Mino le Siangnakchia, Ramngeitu Kokek Miphun hna (Indigenous Peoples) tbk. le pawngkam zohkhenhnak kong he pehtlai in, riantuantu pawl tampi an i tel.\nTutan confererence hunnak biachimmi ah, Hawaii Cozah in Governor David Ige nih "Hawaii hi vawlei cung le tang in thilnung pawl an lohtlaunak hmunhma nganbik pakhat a si cang. Pawngkamh thil sining a thlen ruang le rang tuk in khuati aa thlen tuk ruangah hi bantuk in thilnung an lohtlau tuknak hi a si. Asinain, hi rian hi kan zapi in, kan tuanti ahcun a harmi a si lo" tiah a chim.\nUS cozah in, Interior Secretary Sarah Jewell nih, "minung nih rikhiahmi ramri leng in atu ah a cang cuahmahmi cu tupi chung ramsa pawl le rili tang thilnung hna kha duhpoh in tlaihkhih le zuarzamhnak a phunphun a um. Hi thil thalo buaibainak kong ah kanmah US zong kan i tel caah a thatnak a chuah khawhnak hnga ding zong kan i tel ding a si" tiah phungning lo in, saram tlaihkhih le zuarzamhnak kong ah a chim.\nCun, IUCN president Zhang Xinsheng nih, "tutan kan ceih dingmi kong ah tupichung ramsa tlaihkhih zuarzamhnak kong siseh, rili kilvennak kong siseh, pawngkamh le thil ningkel a sining tein khuati le nikhua ningcang lo in a thlengmi sersiam thannak kong ceihkhan a si lai. Hi congress nih a timhmi cu, zeitindah kan pawngkam hi minung caah um a nuammi a si khawh lai i, a hmunmi thanchonak tiang a chuahpimi a si khawh lai timi a si" tiah a chim.\nIUCN hi 1948 ah an rak thawkmi pawngkam zohkhenh le kilvennak ah riantuanmi vawlei cung bu nganbik pakhat a si. Chungtel a simi ram hna nih a voi 24 an rak i tong cang. A donghnak bik an i tonnak hi Jeju, Korea ah 2012 ah a si. Tutan hi a voi 25nak a si i, USA nih a voikhatnak kum 68 chung ah an ram ah an tuah a si. Cun, US nih national park service an tuahmi kum 100 a tlin camtuak zong a si.\nNi 10 chung tuah dingmi Congress hi thenhnih ah then a si; September 2-5 hi Forum/Workshop a si lai i, September 6-10 tiang hi chungtel ram pawl in, ceihkhannak an ngeihmi Assembly a si lai. Hi chungtel assembly hi, IUCN i a sangbik nawlngeihnak a si bantukin vawleicung pawngkam zohkhenh le kilvennak kong ah ceikhannak a ngan bik Parliament a si tiah theih a si.\nIUCN director general, Anger Andersen nih hi congress ah kan i timhmi hi a sang bak. Kan duhnak zong a ngan bak. Cucu kan i timhnak le kan i ruahchannak cu a tak in tuanchuah kan duh tiah Press Conference lio ah a chim.\nHi kong ah kan rak thanhchap than lengmang lai;\nHi IUCN World Conservation Congress ah Earth Journalism Network i Media Fellow pakhat sinak in The Chinland Post in Sang Hnin Lian cu a kai lio a si.


Nu Pawl Cu An Thi A Kai Cang Hnuah Cun Ti Awk Tha Ti Lo Hi Teh (+Video) – Onlinenungak\nNu Pawl Cu An Thi A Kai Cang Hnuah Cun Ti Awk Tha Ti Lo Hi Teh (+Video)\nNu cu an thi a hung kai hnu ah cun tuar awk hrim a ttha lo. Zejruang ahdah nungak pawl nih taklawng video HD an zoh ngam lo.. , mi dang hnai ah an zohngam hrimhrim lailo .. A ruang cu thi a kai suallai ti a phan caah a si . An mah telawng an um ahcun an zoh ve ko.. Pahnihnak ah an hnuk an ven taktak lai. Hnuk tonghpiak ti lawng asi lo.\nAn hnuk chungah hurnak thahri aum.. Pakhat khat nih an hnuk an hnur tat sual ahcun an hurnak a chuak lai i bialo kan si sual lai ti an phang. Nu le pa ai dan nak cu kha kha a si, pa cu ttukttak lo te ah an thi a kai i ttukttak lo ah an i veima lo kho colh. Nu pawl cu an si velo huaha loin an thi a kai colh lo i an thi a kai cang vek ahcun a zeiti hmanh in an i sum kho ti lo. Video rak zoh .\nCun, pa pawl zahmawh zong an zoh ngam bak lai lo.. zoh an duh tuk ko nan an ttih bik mi cu an thi a kai sual lai khi a si.Curuangah Nungak – nu pawl mipi – mi tamnak hmun ah ralrin te’n um uh.. An tak hrim tonghpiak hna hlah uh, an zoh duh lomi zong zoh ter ding an si lo..


Commision Rian Ttuan Tu Pu Thla Kio Cu,Hakha A Umnak Inn Ah Tu Zan Ah Tlaih Si Ve Cang. – Chintanbo\nCommision Rian Ttuan Tu Pu Thla Kio Cu,Hakha A Umnak Inn Ah Tu Zan Ah Tlaih Si Ve Cang.\nFebruary 10, 2021 admin CHINNEWS 0\nKawl Ralkap uhnak tang nawl ngeitu nih tuzan Thlantlang thimnak Commission zung haotu, chungtuan Salai Khin Aung Ling @ Sang Sang le Hakha Commission zung haotu Pu Thla Kio Lian an tlaih hna tiah kan theih. Thantlang in an tlaihmi hna zong Hakha lei an ratpi hna ti a si.\nTuzaan zaan suimilam 8:30 PM hrawng ah khan Chief Minister Pu Lian Luai zong a inn ah an va tlaih i bia hal ding kan in ngei tiah an kal pi. Cun zaantim bak ah Thantlang le Hakha ah rampi election tawlrel tu a simi Election Commission minung an tlaih chap hna hi asi. Tuzaan ah khan Kawlrawn lei ah thimnak Comission riantuantu tampi an tlaih cang hna tiah kan theih.\nThawngpang dang relchap: Min Aung Hlaing cu a fak tuk mi Dantatnak kan pek lai tiah Japan nih thanhnak a tuah cang..Hramhram in Mipi Cozah uknak a chut tu Ming Aung Hlaing cu Japan lei in forhfialnak kan tuah mi, thil tuah ding in kan hal mi a zulh duh colh lo ahcun America, EU he i bawm in a faktuk mi Dantatnak a cung ah kan khin colh lai tiah Japan nih thawngthanhnak a tuah cang tiah DVB nih alanghter..\nRam Pumpi In Thai Zing Sandah Piak Mi Hna Caah Theih Ding A Herh Tuk Mi .\nZualko :Pu San Mawi Nih Ruah Lopi In A Kan Thih Tak.


US Ah A Thi Mi An Tamtuk Ngamsam Ko E, Thinphang Chin Lengmang A Si Ko Ttung – Chin 11 News\nUS Ah A Thi Mi An Tamtuk Ngamsam Ko E, Thinphang Chin Lengmang A Si Ko Ttung\nUS Covid-19 Update: 05/11/2020\nTuchun tiangah US ah a thimi, minung 80800 an si. A zawmi 1369,025 an phan. Adam thanmi 256336 White House Task Force hna nih April 14 an tuakning ahcun minung 74073 an thi kho tiah an tuak nain an tuakmi nak in a thimi an tam deuh. University of Washington nih an tuakning ahcun August thla 4 tiangah hin US ah minung 135000 tiang an thi kho tiah an tuak.Tutiang ah zawtnak a chek cangmi mi 8 milion renglo an si cang. Minute 5 lawng a raumi, Virus icheknak swab in nifatin minung a sing in an chek khawh cang hna. Antibody testnak zong an hman cang.\nNew York khua lawngah a thimi minung 26812 an si. New York khua pakhat lawng i a thimi minung hi US ram pumpi a thimi 35% tluk a si\nState 11 ah State At Home” order a nung rih. Mah state hna cu, Massachusetts, Rhode Island, Connecticut, New Jersey, New York, DC, Maryland, Norh Carolina, Illinois, Louisiana le Oregon state ah a si. Mah state pawl hi democrats party pawl an thawnak le an chahnak state pawl an si.\nNational Institute of Allergy and Infectious Diseases Director, Dr.Fauci nih Gilead Scientist hna nih an sermi remdesivir si a hmangmi hna cu 30% an dam a rang deuh tiah a chim. National Institutes of Health hospital ah coronavirus in a zawmi minung 397 cu phu hnih ah an then hna i, an test hna i, phu khat cu ni 5 chungah an dam i, adang phu khat cu 10 chungah an dam. Cucaah emergency caah cun hman khawh colh a si cang. FDA zong nih hman ding in an cohlan cang bantuk i state kip ah kuat hram an thawk cang.


Hakha Lansung Ah Cycle Aa Let I Mah Hngal Lo In Sizung Ah Kan Chiah, – Chuncha News\nHakha Lansung Ah Cycle Aa Let I Mah Hngal Lo In Sizung Ah Kan Chiah,\nAtu bantuk in Cycle I let sualnak thawng kan theih cu lung a tha hrim lo. Seh thilri in a kal mi poah hi cu a rawk kho mi le ruah lo piin a cang kho sual tawn caah ralrin tein um khawh cio zong hi a biapi ngaingai ko. Kan unau nih a thil tonmi cungah Bawipa tu nih damnak tuan pe cawlh hram ko sehlaw chungkhat he zong hmun khatteah nuam tein an I hmuh I an um than khawhnak hnga thawng athei mi poah nih thlacam tu in bawm ko hna uhsih.\nLeitak Khuami Thawng Za Bik(Biak) ka si a ti mi Hakha Lansung ah Cycle Aa let i mah hngal lo in sizung ah kan chiah, A Chung khat a rual chan nih nan theih nak hnga thawng kan van thanh mi a si. Credit: Henlen Cer Elizabeth Nu\nThawngpang dang; Obama chan lio ah Department of Justice nih a rak hlanmi dossier sin in an khawmhmi lih le hrolhrawl in an ttawnmi document pawl cu Obama minung pawl nih CNN sin ah a thlite in an zuhter I, thawng an pek hna. Mah thawng cu FBI nih an zuhter hranhram mi a si an ti.\nMah kong cu FBI director hlun James Comey nih President Trump cu a chimh. Mah lio caan thengte ahcun Obama minung, National Intelligence Direcotor, James Clapper nih Dossier pa le CNN Jake Tapper cu a thli tein a tonter hna I biaruah tinak interview an ngeihter hna. Mah biaruahnak an ngeih dih hnu ah CNN nih FBI director James Comey nh President Trump briefing a pekmi kong cu an phuan colh ve. Cu tlawmpal ah dossier nih a khomh suatmi document cahmai 35 cu Buzzfeed nih a dihlak in an phuan piak hna. Mah vialte hi a hlankan in timhlamh cia tein an tuahmi a si kha President Donald Trump nih a rak theih. Mah ruangah President Trump nih FBI Director Comey cu May 9, 2017 ah a rian in a phuah colhnak a si an ti.\nCNN lawng si loin main stream media a simi, NBC le MSBC zong nih Trump huatu minung an hlan len ve hna. Obama chan ah CIA director a rak tuanmi, John Brennan cu NBC National security analyst tuah dingah rian an pek. Brennan cu Russia nih US election an hnursuan timi classified information kha media ah a zuhter tu a si tiah puhmi a si. NBC media I rian a ngah caah President Trump dohnak caah caan tha a ngah than. Obama kuttang ah chief of staff for FBI director a simi Chuck Rosenburg, Deputy director national security advisor Frank Figliuzzi, chief of FBI counterintelligence Juan Zarate, Deputy National security advisor Ken Dilanian hna zong rian an pekmi hna an si.\nKen Dilanian hi Los Angeles Times ah reporter a rak tuanmi a si I, article a tialmi poah Obama le CIA sin ah approve a tuahter lengmang tu hna a si. Cucaah cun Main Stream Media tam deuh nih Donald Trump an doh peng mi hi Obama minung pawl hna nih main stream media ah hmunhma an ngah ruangah a si. Donald Trump president a kai hnu ah Media tampi ah cozah he a pehtlaimi classified information a zut lengmangmi hi a let thum in a karh deuh ti a si.\nPresident hlun, Obama minung hna nih media kip ah cozah he a pehtlai mi information tampi an pek hna ti hi a fiang ngaingai mi a si. President Donald Trump chan ah hin dossier asiloah whistleblower timi a thli thup in cozah classified information Media sin ah a phuangtu tampi an chuak. . President Donald Trump chan ah hin classified information, timi cozah biathli hi kum khat ah buaktlak in voi 104 a zuh lio ah Obama chan ahcun kum khat ah 39 lawng a zut ti a si.\nSalai Benjamin Sum Vote Rak Pe Cio Hram Uh\nLung A Fak Hringhran, Tanghra A Ong Mi Pa Ti A Leunak In Hmuh A Si Lo


ASEAN Nih NUG Ton Ding Ah Malaysia - News and Media\nASEAN nih National Unity Government(NUG) ton ding ah Malaysia cozah nih biatung a dirh lai, tiah theih a si. ASEAN biahren(agreement) 5 cu SAC ralkap nih a zulh duh lo caah ASEAN nih NUG ton ding ah biatung kan dirh lai, tiah Malaysia Foreign Minister Datuk Seri Saifuddin Abdullah nih a chim. “ASEAN nih a dang cozah cohlan nakding ca ah biatung kan dirh a si lo.\nAsinain ton biaruahnak sawhsawh lawng a umnak Myanmar ram, mizapi hna ca ah zei tin dah bawmhnak kan pek khawh hna lai ti cu ruah a hau,” tiah a chim chap. May 5 ah ASEAN Foreign Ministers tonpumhnak cu tuah an i tim i cu tonpumhnak ah NUG he tonnak ngeih ding cu Malaysia nih biatung a dirh lai i. Myanmar ram mi hna bawmh nakding le Myanmar-ASEAN pehtlaihnak (Myanmar Ambassador) kongkau zong.\nMalaysia nih ceihmainak a tuah lai, tiah theih a si. Atu tiang ah SAC ralkap nih ASEAN biahren cu a zulh lonak kong Malaysia Foreign Minister nih cun a chim. Cucaah Myanmar- ASEAN pehtlaihnak a ṭhat khawh deuh nakding lam zong an ceihmai lai, tiah theih a si. Crd – TCP


Chinland FC Nih Rakhine United FC An Tei – The Chinland Post\nChinland FC Nih Rakhine United FC An Tei\nTCP-Kalay | 2019 April 10| MPT Myanmar National League 2019 Week-7 puai ah Rakhine United FC le Chinland FC cu April 7 Zanlei 4:00pm ah Rakhine ram Waytali certual ah an chuih i Chinland FC nih mark 1 in teinak an hmuh tiah thawng kan theih.\n2019 March 30 ah Grand Royal Stadium (Bago Region) ah an chuih i Chinland FC cu Hantharwady FC nih 1-0 in an tei hna. Hantharwady FC lei in – Aung Myo Thu Ya 43′ nih a goal.\nCun April 1 ah MPT Myanmar National League 2019 (U-19) ah Chinland FC nih 2-1 in Rakhine United FC an tei hna. Chinland FC lei in a goal tu hna cu Pau No.42’ le Toe Lin Shwe 78’ le Rakhine FC lei in Htin Lin Kyaw 87′ an si.\nChinland FC hi tuan ah GFA tiin Football Clup cu 2006 kum in an rak thawk. 2018 kum ah Chinland Football Clup (CFC) tiah min thlen a si. Mah CFC chung ah Football team (3) an um. Player hna cu; 1.U 19, U 20 le Senior team tiin Football player, Office Manager, Coach tiin Fulltime riantuan Minung (90) an um. Football Player ah ramdang mi (3) an um ti h Rev.NC Thawng Tha Thang- General Secretary sin in thawng kan theih.\nPrevious Aa Tlaimi 8 Lakah Chinpa Tun Lin Aung Aa Tel\nNext UPC Khirhfabu PYD Icon Hlasak Zuamnak Ah Mai Van Hlei Iang Nih Pakhatnak A Co


Israel Nih Iran Do/Tuk Nak Caah,US Bomber B-52 Le MOP A Herh Hrim Hrim Lai. – Chintanbo\nMarch 22, 2021 admin WORLD NEWS 0\nUS President Joe Biden”s administration nih cun Iran he ttha tein i chawnh tthan nak dingin timhtuah nak a ngei rih.ttha tein an ni chawnhkhawh siah cun, Israel caah cun a ttha tuk lai mi asi.an ni chawnhkhawnh lo siah cun,atu tiangah Iran nih hin,Nuclear Programme hi ,a kalpi cuahmah ko cang i,JCPOA a thar in an tuah tthan silo ah cun, Israel caah cun ttih nung tuk mi asi cang lai tiah mithiam hna nih cun an chim cang.\nUS hi atulio ah cun China le thil dangdang kongkau ah an buaituk i,Israel”s militrary capabilities zoh tikah hin, Iran nih Missile city te hna tiangin a langhter dih cang tikah,Israel nih cun, Iran kahnak/Donak dingah hin, US Bomber B-52 le MOP hna cu a herh hrimhrim ko lai tiah Scientist hna nih cun an chim cang.\nTuesday ah hin,Israel nih kum 2 chung i thimnak 4nak an tuah tthan lai i,hau party dah a tthawng lai ti cu kan thei kho rih lo.zarh 2 chung President nih a hngak hna lai i, cu hnu cun a fiang te hnga ding mi cu asi. Hi bantuk asi caah,Iran nih hin Israel nih Cozah a ngeih hlan chung hi,caan ttha ah lain,a rawlh duh hnga maw ti zawng theih khawh si ti lo.\nUS nih cun, 2020 bipartisan bill,the US congress nih cun, giant bunker-buster Bomb in Israel cu,bomh i, Iran Nuclear Bomb sernak cu hrawh dih ding in a timh caah,hi bantuk hriamnam a phurkho mi vanlawng cu Israel nih a ngeih lo caah, a tu-ah hin ramkip le mipi hna nih cun, a thli tein an chim lengmang mi cu asi tiah theih asi cang.zeidah an lawh te lai rak hngak rih ko u si.\nHi bantuk hriamnam a hman siah cun, vawlei cung ralpi zawng a thokho mi asi cang caah ttih nungtuk mi a chuak kho men tiah an chim mi cu asi.\nCredit :The Jeruslem Post


kan miphun Party a thawn thawngin NLD he ral kan si lai tinak a si tung lo – Hakha Cherry\nkan miphun Party a thawn thawngin NLD he ral kan si lai tinak a si tung lo\nMiphun Tanh Le Dirpi Ah A Caan Rikhiah Um Lo, A Zungzal In A Caan Si.Laimi kan i funtom khawh lo ruangah kan thangcho kho lo kan ti. Kan thancho khawhnak hnga i funtom hna uhsihlaw kan ti ah le nan duh fawn lo.\nKawl nih an kan serhsat e, an kan namneh e, an kan neek e kan ti. Kawl nih an kan serhsat nak in i chanchuahnak caah kan miphun hmunkhat te ah dirti in le tangti hna uhsihlaw kan ti ah le nan duh hoi lo.\nKan miphun party dirpi caan a si rih lo e, a tuan tuk e nan ti. Phunghram remh taak hmasa a hau e nan ti hoi.NLD lawng phunghram a remh khotu ding an si nan ti.NLD nih hin kum 5 an kan uk chungah phunghram an remh kho lo i remhkhawhnak lam zong an ngei lo.\nBia pakhat tein hal kan duh hna.Zeitik ah dah NLD nih hin phunghram cu an kan remhpiak khawh lai? A ni caan tah nan kan chim kho lai maw? Phunghram remh hlan cu NLD tanh ding nan ti si kaw, NLD nih hin kum 5 chung ah an remh kho lo i, a tu a ra lai mi kum 5 chungah hin remh kho than hna hlah sehlaw tah, mah tiin cun mah an mah cu kan hngah lengmang ko kun hna lai? Zeitik ah an remh khawh lai ti hmanh aa fiang lo mi cu ma mitcaw hna beisei in cun kan hngah lengmang ko hna lai?\nNCA lawng lawng in remh khawhnak lam a um an ti i NCA ah Dr. Lian Hmung zong nih kan miphun party ka hlam tuk hna e tiah a timi khi kan i fiang kho hrim hrim hna lo maw?\nCun kan miphun Party a thawn thawngin NLD he ral kan si lai tinak a si tung lo. Kan miphun ca i thatnak ahcun kan dirti ko lai i, kan miphun caah chiatnak a si ahcun a herh le ral zong kan si ko lai. Party dang dang kan si ruangah kan tang ti in kan dir ti lai lo tinak a si hlei lo. A herh ning in thil hi tuah le kal ti khawh a si ko.\nCun kan miphun chungin Rakhine ram, Makuai ram le Sakain ram then ah a um i an tlau cang lai ma, tiin le zei miphun ka si ti hmanh aa hngal huaha ti lo mi hna hmanh nih lungtho tein le lawm tein kan miphun funtom caan a cu cang tiah an dir lio ah hin, kan nih a hrampi a si mi hna nih hin a si kho e tiah ma kan ti kun hna lai? Rak i tuak cio uh, khua hi a faak deuhin ruattuah hna u sih. Kan miphun dirpinak ah hin a caan a si rih le si rih lo a um lo. A zungzal in a caan si.Credit-Tawk Awi Thang SangteChung\nCovid Hrik Sawm nak Nikhat Caah Sing 40 Leng An Den Ko!\nSAWMNAK Tuko a cangmi COVID19 ruangah Malaysia ah khuasa mi kan miphun hawi hna harnak phunphun an tong ve.


Nicholas Pasangma vote pek khawh si deng cang | The Chin Express\nHome Chin Nicholas Pasangma vote pek khawh si deng cang\nNicholas Pasangma vote pek khawh si deng cang\nThe Voice Myanmar ah hlasak aa zuam liomi Chinpa Nicholas Pasangma@Dawt Kam Sang cu naite tuahmi knockout round tiang a phan cang.\nA ra laimi May 26 (Zarhpi zaan) ah Live show an i zuam cang lai. Mah ahkhin mipi nih SMS in vote pek khawh si lai. Nain, MPT simcard aa tlaihmi lawng nih vote pek khawh a si lai.\nAtu thokin hlasak aa zuammi pumpak hlawhtlinnak cu coach bantuk in mipi kut cungah a um ve cang. Atu thok in cun coach 4 nih an team chung minung kha duh thimnak nawl an ngei ti lai lo.\nLive zuamnak cu MRTV le The Voice Myanmar Facebook Page in zaan sml 9 (Myanmar caan) ah zoh khawh a si lai.\nAtu ahhin coach 4; Kyar Pauk, Ni Ni Khin Zaw, Yan Yan Chan le R Zarni nih minung 4 cio an ngeih hna, an dihlak cun minung 16 an si.\nLive Show a zarh khatnak ah Coach 2 (team 2) chung in minung 8 an i zuam lai. Team in an i zuam lai i team 1 veve ah mipi SMS vote tambik a hmuh tu kha direct in a kai colh lai. A dang pakhat cu mipi SMS vote le coach i bawm in thim a si lai.\nA donghnak ahcun team 1 ah minung 2 veve tiin minung 4 an kai lai. A dang 4 an tla lai.\nJune 2 ahkhin Live Show a zarh hnihnak an tuah lai i aa zuam rih lomi Coach 2 (team 2) chung in minung 8 an i zuam ve lai. A donghnak ah team 1 ah minung 2 veve tiin minung 4 an kai ve te lai.\nThe Voice Myanmar Season 2 Winner Laksawng\nJune 9 ahkhin Semi Final si lai i a tangmi minung 8 cu pakhat cio in an i zuam lai. Mah ahhin cun Team 1 cio ah mipi vote tlawmbik a hmutu minung 1 kha a tla lai. Minung 4 lawng an tang cang lai. (Team 1-minung 1)\nHi a tangmi 4 cu June 16 ahkhin Grand Final ah an i zuam lai. Mah tikah The Voice Myanmar Season 2 Winner cu a fiang te lai.\nThe Voice Myanmar Season 2 winner laksawng cu kyat ting 200, Ford motor 1 le Universal music in album 1 chuahpiak a si lai. The Voice Myanmar